Анчелотти муваффақиятининг сири нимада ва нега ҳамма уни яхши кўради? / CHAMPIONAT.asia\n14:23"Барселона" Пучни сотишни режалаштирмаяпти 0 13:51"Бавария" Паварни сотишга тайёр 1 13:27"Наполи" ва "Эвертон" "Зенит" ўйинчиси учун даъвогарлик қилмоқда 0 13:03"Рома" туркиялик футболчининг трансферини эълон қилди 2 12:40Пулишич ушбу ёзда "Челси"дан кетмоқчи эмас 1 12:17Манба: Эриксен "Манчестер Юнайтед" билан шартнома имзолади 6 11:53"Лидс" "Манчестер Сити" футболчиси билан шартнома имзолади 1 11:30Де Лигт "Бавария" сабаб "Ювентус"дан кетмоқчи 1 11:25Olamsport: Қозоғистондаги боксчиларимиздан 16 та медаль, яна бир ўзбек спортчиси One FC билан шартнома тузди 0 11:07"Фламенго" ушбу ҳафтада Видалнинг ўтиши ҳақида эълон қилади 0 10:44Матич "Рома"га Моуринью сабаб ўтганини тан олди 0 10:20"Милан" Зиешни "Челси"дан ижарага олиши мумкин 0 10:00ПСЖ бугун янги бош мураббийни таништиради 0 09:45“Тоттенхэм” Лангледан сўнг “Барса”нинг яна бир футболчисини қўлга киритмоқчи 3 09:30Эриксен МЮ билан неча йиллик шартнома имзолаши маълум. Трансфер шу ҳафтада амалга ошади 5\nАнчелотти муваффақиятининг сири нимада ва нега ҳамма уни яхши кўради?\n18 июн 12:30\nТеглар : Италия Испания А Серия Ла Лига "Наполи" "Реал Мадрид" Карло Анчелотти\nЧемпионлар Лигаси ярим финалининг "Ман Сити"га қарши баҳсида қўшимча бўлимга навбат берилди.\nЎша пайт Карло Анчелотти нималарнидир Кроос ва Марсело билан гаплашарди. Ўйиндан кейин Кроос эҳтимолий алмаштиришлар ва қўшимча бўлимларда қандай ҳаракат қилишни муҳокама қилишганини айтди. Айнан шу нарса Анчелотти қандай мураббий экани ва жамоа билан қай даражада ишлашини кўрсатиб беради.\nФутбол ҳар бир майда деталгача чуқур ўйлаб чиқилган даврда, Анчелотти ўзи ўрганган, эски усулида ишлайди. У Гвардиолага ўхшаб янги схемалар ўйлаб топмайди, рақибларининг ўнлаб ўйинларини томоша қилиб чиқмайди ва умуман баҳс ҳақида соатлаб бош қотириб ўтирмайди. Аксинча, Анчелотти бошқа методлардан фойдаланади. Ҳа, эскирган, аммо иш берадиган методлар! "Реал" у билан Примера ва Чемпионлар Лигасида ғолиб бўлди.\nХўш, у ҳолда мураббийнинг сири нимада?\nЖамоа унинг оиласи, у эса ўша оиланинг отаси\nАнчелоттининг асосий принципи: ўйинчилар клубда ўзини оиласидагидек ҳис қилиши лозим. У эса ўша оилани меҳрибон ота каби бошқаради. Футболчилар билан бир даражада туради ва у учун барча бирдек эканини кўрсатади. Шунга қарамай, обрўсини ушлаб туради.\nАхир Анчелоттини бежизга Карло ота дейишмайди. Унда оталик аураси бор. Ҳаттоки, "Наполи"нинг экспрессив эгаси Аурелио Де Лаурентис ҳам Анчелотти унга отасини эслатишини айтган экан. Айтганча, Карло Де Лаурентисдан 10 ёш кичкина...\nАнчелотти "Наполи"да қилган ишлар: машғулот шартларини юмшатган ва футболчилар ўз оиласи билан кўпроқ вақт ўтказиши учун ўйинолди йиғинларини бекор қилган. Шунга қарамай, бир қоидани жорий қилган: футболчилар базадалигида бирга нонушта ва тушлик қилиши шарт. Худди ўз уйидагидек.\nРоналду Анчелоттининг ёнида ўзини худди оила аъзосидек ҳис қилганини айтган:\n"Гўёки, машғулотдан кейин уйга бирга кетадигандекмиз".\nИбрагимович эса Анчелоттини севимли мураббийи эканини таъкидлаган:\n"У борлигида кимдир майдонга тушмаса ҳам, ғазабланмайди. Чунки у бизга мураббий эмас, балки дўстдир. У ҳаммага бирдек муомала қилади. У сизга шунчалик яхши гапирганидан, фақат сизга шундай меҳрибон деб ўйлаб қоласиз. Аммо у барча билан шундай гаплашади. У учун энг муҳими — ҳурмат. У сизни ҳурмат қилади ва сиздан ҳам шундай муносабат кутади. Лекин сиз унга ҳурматсизлик қилолмайсиз — бунинг иложи ҳам йўқ. У сизга ғамхўрлик қилади ва бунинг фарқини бошқа мураббий билан ишлаганингизда сезасиз. У ПСЖдан кетганида ҳамма шундай деган эди. Карло — энг зўри, мен энг яхшиларнинг яхшиси билан ишлаганман".\nБекхэм ҳам ҳурмати ҳақида гапирган:\n"Сэр Алекс Фергюсонга нисбатан ҳурматга лойиқлигини сезардингиз, унинг салобати шунга мажбур қиларди. Карло эса автоматик равишда ўша ҳурматга лойиқлигини кўрсатиб қўярди".\nКарло "Парма"ни бошқарганида Игорь Симутенков ўша ерда тўп тепган ва шундай деган:\n"Мен бирга ишлаганлар орасида у энг инсонпарвар мураббий. Жамоанинг кечки таомланиши вақтида Карло бемалол, масалан, дарвозабон ёнига келиб ўтирар, у билан сигарет чекиб, турли ҳазиллар қиларди. Аммо у учун иш доим биринчи ўринда бўлган. Кейин ўша кулишиб ўтирган посбон ҳам машғулот пайти астойдил шуғулланганидан, қулоғидан тутун чиқиб кетгандек бўларди".\nАнчелоттининг ўзи ўзини ота дейди. Меҳрибон ота:\n"Ишлаган баъзи клубларимда мендан қамчи ишлатишимни сўрашган. Ундай бўлса, бунинг учун уларга бошқа мураббий кераклигини айтганман. Мен бундай услубда ишламайман. Мураббий сифатида ҳам, ота сифатида ҳам. Сабаби ҳеч ким менга нисбатан қамчидан фойдаланмаган. На отам, на ўқитувчим, на мураббийим".\nАнчелоттининг ғазабидан ҳаттоки, Ибрагимович ҳам қўрқади, аммо мураббий жаҳлидан тез тушади\nАгар Анчелотти доим юмшоқлик билан муомала қилганда, ўз мавқеини ушлаб қололмасди. Фарзанд ҳам ишончни суистеъмол қилса ва ўзини ёмон тутса, ота ҳам қаттиққўл бўлишни бошлайди.\nМальдини шундай дейди:\n"Бир ўртоқлик учрашувида мағлуб бўлдик. Карло эса ўзини тутиб туролмади ва қандай ҳақоратли сўзлар бўлса, барчасини айтди. Ҳатто, такрорлашга ҳам уяламан. Томи кетиб қолди деб ҳам ўйладик. У бақирар экан, мен ўзимни кулиб юборишдан зўрға ушлаб турдим — ҳеч қачон уни бундай ҳолатда кўрмагандим. Аммо бир неча кун ўтиб, биздан узр сўраган".\nУ жаҳлидан тез тушади, бу борада Терри шундай дейди:\n"Карло бизни уришиши мумкин. Унинг ҳам барча сингари жаҳли чиқади, аммо бу тез ўтиб кетади".\nРоналду эса қуйидаги сўзларни айтган:\n"Мен бир неча мартагина Карлонинг ғазабланганини кўрганман. Унинг сабри тугаса, билган барча тилида бор овози билан бақиради. Орадан бир дақиқа ўтиб, тўхтайди, нафас олади ва чиқиб кетади. Кейин сигарет чекиб, қайтади ва биз умуман бошқа, хотиржам инсонни кўрамиз".\nЖаҳлдор Анчелотти Ибрагимовични ҳам чўчитган:\n"Биз ёмон ўйнадик. Танаффусда Карло биз билан гаплашаркан, олдида турган коробкага кўзи тушди. Ҳеч бир сабабсиз ва тўсатдан каробкани тепди, у эса тўғри мен томон учиб келиб, бошимга тегди. Ҳақиқатдан ҳам жаҳли чиқаётган экан деб ўйладим. Ҳеч қачон уни бундай аҳволда кўрмагандим. Унинг жаҳли чиқса, буни фақат эшик ортида, масалан, кийиниш хонасида кўрсатади. Лекин у жаҳлидан тезда тушади".\nАнчелоттининг асосий иқтидори — супер-юлдузлар билан ишлай олиши\nАнчелотти — 5та топ-чемпионатнинг барчасида титулга эга чиққан футбол тарихидаги биринчи мураббий. Шунингдек, у 4 бор Чемпионлар Лигаси, 4 маротаба турли мамлакатлар кубоги ва 6 марта суперкубокларни қўлга киритган. Титулларга сазовор бўлишининг сири шундаки, у бутун фаолияти давомида энг яхши клублар билан ишлаган.\nИталиялик мутахассис бундай клублар билан ишлашига сабаб, у ўзига хос қобилиятга эга — футбол юлдузларини бошқара олади. Перес уни "Реал" бош мураббийи этиб тайинлаганида, уни юлдуз ўйинчиларни машғулотларда терга ботиб меҳнат қилишга мажбур қила оладиган ва шу билан бирга, омма олдида ортиқча гапиришга йўл қўймайдиган мураббий сифатида таърифлаган. Карлонинг фаолиятидаги илк супер клуб — "Парма" бўлган.\nУ ерда Зе Мария тўп тепарди:\n"Парма" жуда кучли эди. Буффон, Каннаваро, Тюрам, Беннариво, Сенсини, Бажо, Кьеза, Креспо. Захирада жаҳон чемпионати ғолиб ва финалчилари ўтирарди. Анчелотти ҳаммани мамнун қилишга уринарди. Шу вазиятда, оддий ва буюк мураббийнинг фарқини билиш мумкин".\nКарло ҳеч кимни супер-юлдуз сифатида кўрмаслигини айтган:\n"Биринчи навбатда, мен одамлар билан ишлайман. Мен учун Роналду, Карвахаль ва Мората ўртасида ҳеч қандай фарқ йўқ. Аксинча, супер-юлдузлар билан ишлаш осонроқ, чунки улар профессионал. Мен ўйинчиларни назорат қилишни ёқтирмайман — уларнинг ўзи ишлаш кераклигини яхши билишади".\nАнчелотти — тактик мослашиш борасида энг зўри. Унинг жамоаларида барчаси ўйинчиларнинг энг кучли жиҳатлари ва эркинликка асосланган бўлади\nЗамонавий футболда шундай ёндашувга эга иккита топ мураббий қолди: бири Анчелотти ва унинг ўқувчиси Зидан. Уларнинг методлари ўйинчилар импровизацияси ва эркинлигига асосланган. Яъни, футболчилар тўплами ва уларнинг сифатларидан келиб чиқиб, тактика шакллантирилади. Бу билан уларнинг заиф томонлари ёпиб кетилади ва жамоага зарар келтирмайди.\nРоналду бу ҳақида гапирганди:\n"У келгунга қадар, италиялик бўлгани учун энди тактикага катта эътибор қаратсак керак деб ўйлаганмиз. Лекин Карло билан машғулотлар бошланганида, ҳеч қандай тактика кўрмадик. У деди: "Бундай жамоага кўп тактикалар шартмас, мен шу ўйинчилар билан гол урмоқчиман".\nАнчелоттининг тактик услубини намоён қиладиган бир воқеа бор. Англия Кубоги финалидан аввал у таркибни эълон қилди, бироқ схема ва тактикани танлашни ўйинчиларнинг ўзига топширди:\n"Биз 60та ўйин ўтказган бўлсак, тактикани ҳар сафар мен танлардим. Жамоанинг ўзи нима қилиш кераклигини яхши билади деб ўйлардим. Нима учун бундай қарорга келгандим? Футболчилар тактикага амал қилишига ишончим комил эди, чунки уларнинг ўзи буни жорий қилишар эди".\nАйтганча, ўша финалда "Челси" ғалаба қозонган!\nАнчелотти ёндашувини шундай тушунтиради:\n"Мен ўйин тизимини яратиш учун ўйинчилар характеристикасидан фойдаланаман. Иложи борича уларга қулай жиҳатни танлайман. Асосийси, улар — ўйинчи, мураббий ёки схема эмас. Футболчи схема қурбони бўлиши керак эмас. Аксинча, у майдонда ўзини эркин ҳис қилиши, ўз позициясида ўйнаши лозим. Ҳужумкор футбол ўйинчиларнинг ижодий сифатларига боғлиқ бўлади. Ҳимояда эса умуман бошқача, ҳар кимга яхши ҳимояланишни ўргатиш мумкин".\nАнчелоттининг яна бир устун томони — сезгирлик\nЗамонавий футболга яна бир қаршилик — Анчелоттининг сезгирлиги. Эҳтимол, айнан шу қобилият туфайли жамоалари билан қандайдир мўжизалар юз берар?! Чемпионлар Лигаси 2006/07 йилги финалидан олдин Жилардино спорт формасини анча яхшилади ва деярли ҳар ўйинда гол урди. Индзаги эса формада эмас ва кам ўйнарди. Лекин Анчелотти финал баҳсида Индзагини майдонга туширди, ўйинчи дубль қайд этди ва "Милан"га кубок келтирди. Анчелотти шундай дейди:\n"Мен ички ҳиссиётларимга ишондим, баъзида мантиқий бўлмаган қарорлар қабул қилиш керак. Баъзан сезги муҳимроқдир".\nАнчелотти "Парма"даги биринчи йилида муаммоларга дуч келди: жамоа ёмон ўйнади, футболчилар тушкунликда эди, ишончни ҳам йўқотишди. Анчелотти клубни қандай қилиб инқироздан олиб чиқишни билмасди. Бироқ кейин бир қарорга келди:\n"Кийиниш хонасида жамоани тўпладим, тезкор мажлис қилдим. Барчасини очиқчасига айтдим. Эшитинглар! Агар орамизда тушунмовчилик ва менга эътирозларингиз бўлса, айтинг. Агар ўртамизда муаммо бўлса, президент мени ҳайдашини кутиш бефойда. Шундай бўлса, мен ўзим унга янги мураббий изланг деб айтиб қўяқоламан. Шу сабабли, очиқ-ойдин гаплашиб олайлик".\nПсихологик ҳиссиёт яна Анчелоттига ёрдам берганди — ўйинчилар ичидагини тўкиб-сочишди. Анчелотти уларни тинглади ҳамда ўйин ва жойлашувни бироз ўзгартирди. Натижада, "Парма" А Серия иккинчи поғонасини эгаллади.\n"Анчелоттида керакли ўзгартириш қилиши ёки муҳим паллада ўйинчилар билан гаплашиб олишига ёрдам берадиган "олтинчи ҳиссиёти" бор. Анчелоттининг фикрича, бу мураббий методикасида муҳим жиҳат ҳисобланади: "Асосийси — ҳис қила билиш, буйруқ бериш эмас. Мураббийнинг асосий қуроли — буйруқ овози ёки жарима санкциялари эмас, балки сезги ва ишонтира олиш қобилиятидир. Сиз тактик билимларни ўрганишингиз мумкин, лекин интуиция — табиат инъомидир".\nАнчелотти билан барча хотиржам\nАнчелотти ҳақида гапира туриб, футболчилар энг кўп ишлатадиган сўз — "хотиржамлик"дир.\nМальдини: "Мен жуда кўп мураббийлар билан ишладим, Анчелотти қўл остида кийиниш хонаси ҳам энг тинчи эди".\nБекхэм: "Кийиниш хонасида унинг ёндашуви — хотиржамлик тимсолидир. У ўйинчилар ўзига-ўзи мотивация бера олишига ишонади. Ўзи эса хотиржам юради. Айнан шу нарса барча совуққон бўлишида ёрдам беради. Уни фақатгина ишга масъулиятсиз қараш ғазаблантириши мумкин".\nКарлонинг ўзи бу борада шундай дейди:\n"Хотиржамлик — менинг характерим. Бундай характер мураббийга тўғри келадими ёки йўқ, билмайман. Аммо бу жиҳатимни яшира олмайман. Футболчилар олдида ҳам, клуб олдида ҳам холис бўлишни истайман. Хотиржам бўла олишни ота-онамдан ўрганганман. Бу менга жуда кўп бор қўл келган. Айнан у билан мен вазиятни назорат қила оламан ва футболчилар, мухлислар, клуб ва матбуот танқидларидан "синиб қолмайман". Бизнинг соҳада ўзини бошқара олиш жуда муҳим".\nАнчелотти ошкор қилган сирлар\n• "Футболда ақл муҳим роль ўйнайди. Ҳаётда ҳам шундай, биринчи ўринда. Кейин эса иқтидор ва физика. Секин ҳаракат қиладиган футболчилар ҳам ўйнашда давом этади, чунки ҳамма футбол ўйнаши мумкин. Секин, тез, баланд, паст. Бу спорт тури ҳамма учун. Менинг футбол ғоямда жисмоний ҳолат ақл ва тактик тайёргарлик каби муҳим даражада эмас. Аммо иқтидорнинг ўзи ҳам етарли эмас. Балки авваллари юқори даражада қолиш учун иқтидорнинг ўзи етарли бўлгандир, аммо ҳозир ақл-идроксиз ҳеч нимага эришиб бўлмайди. Ақл-идрок — профессионалликнинг асосидир".\n• "Яна шахсият ҳам муҳим. Фақатгина кучли шахсларгина юқори даражада ўйнай олади. Худди Модрич каби — жисмоний томондан у балки 20 ёшли йигитдек кучли эмасдир. Кучли бўлиш — бу муҳим паллаларда қўрқмасликдир. Етакчиликни ўргатиб бўлмайди — у инсоннинг ичидаги нарсадир".\n• "Баъзан мен ҳаддан ташқари сабрли бўлишим мумкин. Бир қарорни қабул қилиш учун кўп вақт сарфлашим мумкин. Мен бош қотиришни яхши кўраман. Лекин баъзан камроқ ўйлаб, ички ҳиссиётларга ҳам қулоқ солиб туриш лозим. Ҳақиқат — тўғри мувозанатни топишдадир".\n• "Стресс ҳам керак, лекин уни назорат қила билиш даркор. Мураббий ҳам чалғиши лозим ва 24 соат ўйинларга бориши шартмас. Мен шундай қила оламан. 8-10 соат базада бўламан ва бу менга ёқади. Аммо уйда янги тактика борасида бош қотирмайман. Агар телевизорда яхши баҳс намойиш этилаётган бўлса, кўраман. Кино ҳам томоша қилишим мумкин. Футбол босими туфайли туни билан ухламайдиган кўп одамларни биламан. Лекин мен бемалол ва хотиржам дам оламан".\n• "Мураббий футбол ғоясини етказа билиши керак. Мени илҳомлантирадиган иш билан шуғулланаман, бу борада омадим чопган. Муваффақият калити — иштиёқ билан иш қилиш. Мен шуғуллантираман, чунки ўйнашни хоҳлайман. Аслида ўйнашни жуда истардим, шуғуллантиришни эмас. Аммо ёшим 61да (Карло Анчелотти ҳозир 63 ёшда). Иштиёқ эса бор, шу сабабли, шуғуллантираман".\n• "Жамоа билан қандай муносабат ўрнатсанг, ўзинг ҳам шундайсан. Гарчи баъзи ўйинлардан кейин мажбур бўлсам ҳам, футболчиларга бақиришдан кўра, улар билан гаплашиб олишни афзал кўраман. Ўзимни жуда юқори тутмайман, аммо ҳеч кимсанинг ёнида бошимни эгмайман ҳам, ўзимни жамоанинг бир бўлагидек ҳис қиламан. Агар кимдадир муаммолар юзага келса, доим мен билан маслаҳатлашиши мумкин. Агар кимдир норози бўлса, тушунтириб беришимни талаб қилиши мумкин. Мен уларнинг отаси эмас, балки дўсти ва доим ёрдамга тайёр психологиман".\n• "Ишим оддий, ҳеч бир қийин жойи йўқ. У менга завқ бағишлайди".\n"Турон" хорижда йиғин ўтказади 5\n"Милан" Асенсиони шу ёзда 25 млн еврога харид қилишга тайёр 0\n18 июн 14:16:02\n2021-yil 2-sentyabr kuni intervyu bergandi o'shanda Karlo Anchelotti shunday degandi biz shu tarkib bilan ham La liga va Chempionlar ligasida zafar qucha olamiz bizda ajoyib tarkib va tajribali futbolchilar bor degandi Men esa qo'ysanchi Karlo degandim bugun esa u shu Zamonni eng zo'rlari deb ataluvchi Psj ....Chelsi.... Man-city....Liverpul.....\nPochetino + Tuhel + Gvardiola + Klop.\nHammasini Yengdi aql bovar qilmas Kambeklar hullas men no haq bo'lib chiqdim\n19 июн 08:07:10\nModrich ot ga loyiq mas deganlar shu yoshda xam lider eng ko'p xarakat qilgan va eng aqlli o'ynayotgan yarim xmoyachi\n19 июн 00:36:58\nReal M ChL ni yutiwida murabbiyniyam,futbolchilaniyam aloqasi yoqga oxwidi...Ronaldu ronaldu didik uyam ketti real chl n oldi.zidan didik uyam ketti chl ni oldi...botta bowqa narsa bor..shaxsiy fikr!!!\n18 июн 14:11:51\nBu maqolani o'qib eng zo'ri dp o'ylab qoladi inson lekin Evertonda xam shu murabbiy ishlagandi\n18 июн 13:05:03\nMilandaligidan bu murabbiy fudbolini kuzataman Chelsini ajoyib jamoaga aylantirgandi Real u uchun eng maqul joyligini shu mavsum bildim va Realga eng munosib 2 murabbiydan biri xam Anchelotti deyolaman(ozim korgan davrda) Kelasi mavsum xam Yaxshi natija korsatadi degan umiddaman.!!\n18 июн 12:48:52\nButun mavsum davomida uni tan1id qildim sababi oddiy Realni juda yaxshi kuraman lekin mavsum so'ngida futbolni xali yaxshi tushunmasligimni angladim Anchelottiga qoil tak-tikasizxam titul yuta olish mumkinligini kursatib quydi\n18 июн 12:39:45\nXaqiqiy top murabbiy.\n19 июн 00:41:27\nleva8989 фойдаланувчининг фикрига жавоб бериш\nFutbolni yaxwi tushunmasligiz, taktikasiz yutdi deganizdan bilinib turibdi...\nHa siz esa bu gapiz bn maqolani yaxshi uqimaganiz bilinib turibdi\n18 июн 21:40:39


"Sasol" Ўзбекистонда суюқ ëнилғи ишлаб чиқаради\nЎзбекистонда суюлтирилган газ билан юрувчи автомобиллар сони бензин қимматлашган сайин кўпайиб бормоқда.\nЖанубий Африка Республикасининг энергетика ва кимё соҳасидаги энг йирик “Sasol” гуруҳи Ўзбекистонда йилига 1¸5 миллион тонна суюқ ёнилғи ишлаб чиқариш режасини очиқлади.\n“Sasol” компаниялар гуруҳи президенти Дэвид Констеблнинг 23 июл куни Тошкентда Ўзбекистон президенти Ислом Каримов билан учрашуви давомида табиий газдан синтетик суюқ ёнилғи ишлаб чиқариш режаси маъқулланган.\nРасмий Тошкент қўллаëтган бу лойиҳа Қашқадарëда кунига 38 минг бочка синтетик суюқ ëнилғи ишлаб чиқарадиган корхона қурилишини кўзда тутади.\nЎтган йили Жанубий Африка Республикасининг "Sasol"¸ Ўзбекистоннинг "Ўзбекнефтегаз" ва Малайзиянинг "Петронас" ширкатлари Ўзбекистон Ташқи иқтисодий фаолият, инвестиция ва савдо вазирлиги билан Ўзбекистонда синтетик суюқ газ ишлаб чиқариш лойиҳасини амалга ошириш бўйича инвестиция шартномаси имзоланган эди.\n"Sasol" ширкати тарқатган хабарномага кўра, умумий қиймати 2¸5 миллиард доллар бўлган бу лойиҳада иштирок этаётган сармоядорларга давлат томонидан сармояни ҳимоялаш ва молиявий имтиёзлар бўйича кафолатлар берилади.\nЖанубий Африканинг ёқилғи соҳасидаги энг йирик ширкати бўлмиш “Sasol” мутасаддиларига кўра, лойиҳа доирасида келаси йилдан бошлаб керосин ва дизел ёнилғилари ишлаб чиқарилиши мумкин.\n“Sasol” ширкатининг Жанубий Африкада кўмирни, Қатарда эса газни суюқ ёнилғига айлантириш бўйича йирик заводлари бор.\nМазкур лойиҳага давлатга қарашли “Ўзбекнефтегаз” ва "Sasol" ширкатлари сармоянинг 44,5 фоизини¸ “Петронас” ширкати эса 11 фоизини киритгани айтилмоқда.\nЛойиҳа иштирокчиси бўлган “Петронас” ширкати раҳбарлари ҳам Ўзбекистон президенти тарафидан қабул қилинган эди.\nСуюлтирган газ - Ўзбекистон иқтисодига малҳам\nГаз соҳасида 40 йил фаолият кўрсатган ва исми айтилишини истамаган тошкентлик мутахассиснинг Озодликка айтишича¸ газни плитада ëқиш пулни ëқиш билан баробар исрофгарчилик.\n- Мен газ институтида ўқиганимда домлам газни ўчоқда ëқиш 10 сўмликларни ëққан билан тенг¸ деган эди. Ўзи ҳақиқатдан ҳам шундай. Газни унақа исроф қилиш керак эмас ўчоқда ëқиб. Газдан моддаларни олиб фойдаланиш керак. Керакли нарсаларни. Газ¸ масалан¸ кимë саноатида пластмасса ишлаб чиқаришда бирламчи хом-ашëдир. Ҳозир газни ўчоқда ëқиш 100 долларлик банкнотларни ëқиб чой қайнатган каби бир иш, дейди суҳбатдош.\nСуҳбатдошга кўра табиий газ суюлтирилган газ ҳолатига ўтгани он сотиш ва сақлаш учун қулай товарга айланади. Бундай молга эса энергетик ташналиги ортаëтган дунëда харидор кўп.\nХитой ва Покистон Ўзбекистондан суюлтирган газ сотиб олишдаги потенциал харидор ҳисобланади.\nБундан ташқари Ўзбекистондаги газ билан юрадиган автомобиллар ҳам бу бозорнинг асосий сегменти ўлароқ кўринади.\nРоссия Фанлар академияси академияси тадқиқотига кўра¸ ҳозир дунëдаги мавжуд транспортларнинг 27 фоизи газ билан юрмоқда. Бу рақамнинг 2035 йилга бориб 30 фоиздан ошиши кутилмоқда.


Тошкент шаҳри ИИББ наркотиклар тарқатиш иши бўйича айбланаётган тадбиркор Жаҳонгир Умаровга нисбатан қийноқлар қўлланилгани ҳақидаги хабарларни рад этди.\nИИББнинг баёнотига кўра, 2018 йил бошларида ҳибсга олинган Ж.Умаровнинг кабинетидан 10 грамм опий моддаси топилган. Ҳибсга олиш чоғида унинг танасида гематома ва тирналишлар бўлган.\nЖаҳонгир Умаров “Интеграл Инвест” компанияси раҳбари бўлиб, Тошкентдаги йирик тадбиркорлардан бири ҳисобланади. Ҳуқуқ ҳимоячилари унинг жиноят иши бизнесини тортиб олиш мақсадида сохталаштирилганини таъкидламоқда.\nИнтернетда жамоатчиликка тақдим этилган, тадбиркор ишига бевосита алоқадор бўлган аудиёзувлардан бирида, ҳуқуқ ҳимоячиларининг иддаоларида жон борлиги сезилади.\nАудиоёзувда Тошкент шаҳри ИИББ жиноят қидирув бошқармаси ўта махфий ишлар бўйича катта тезкор вакили Фатҳиддин Нуриддинов экани айтилаётган шахс ва Абдурашид исмли йигитнинг ўзаро суҳбати муҳрланган.\nМаълум бўлишича, тезкор вакил Абдурашиднинг қамоққа тиқилган тадбиркорга қариндошлигини билмаган ва шунинг учун мавзу бўйича очиқ суҳбат бўлган.\nАудиёзувда гап Ж.Умаровни ушлаш жараёни яширин камерага олингани, жумладан, наркотиклар ҳам унга атайин ташлаб қўйилгани ҳам тасвирга тушгани ҳақида сўз юритилади.\nСуҳбат мазмунидан тезкор вакилнинг яширин олинган видеотасвирлар борлиги тўғрисидаги хабарлардан ташвишга тушгани билинади. “(Қамоққа олиш жараёнида) у (Ж.Умаров) воқеани ёзиб оладиган шароитда эмас эди”, дейди тезкор вакил.\nҚолаверса, аудиоёзувда тадбиркорни қамоққа тиқиш буюртма асосида бўлгани, бунинг учун Ф.Нуриддиновга тадбиркор қамоққа ўтирадиган ҳар бир ой учун 10 минг доллар ваъда қилинганига ишора бор.\nУмуман, тадбиркор устидан ўтказилаётган суд жараёнидаги бошқа далиллар ва савол-жавоблардан ҳам “бу ерда нимадир тоза эмас”, деган хулосага келиш мумкин.\nХусусан, Ж.Умаров ва унинг меҳмонини ҳибсга олишда тезкор гуруҳга бошчилик қилган тезкор ходим Азим Маҳмудовнинг судда берган кўрсатмалари бунга мисол бўла олади.\nЖумладан, унинг билдиришича, тезкор тадбир давомида опий моддаси қўшилгани айтилаётган чой идишларидан бармоқ излари, гумонланувчиларнинг қон, сийдик таҳлиллари, сўлакларидан намуна олинмаган.\nТадбирда экспертлар ҳам иштирок этмаган. Тезкор тадбир жараёнининг ўзи ҳам тасвирга олинмаган. “Шошиб қолдик”, деб изоҳлаган ўз ишига бундай масъулиятсизликни А.Маҳмудов.\nГарчи Тошкент шаҳри ИИББ Ж.Умаровга нисбатан қийноқлар қўлланилмагани ҳақида баёнот бераётган бўлса-да, айбланувчининг яқинлари шифохонадаги кўрик хулосалари-ю суд тиббий экспертиза хулосалари ҳам Умаровга қийноқ қўлланилганини тасдиқлаганини айтмоқда.\nБундан ташқари, инфаркт хуружи сабабли суд залидан шифохонага олиб кетилган Ж.Умаровда текширувлар чоғида С вирусли гепатит касаллиги аниқланган.\nБу касалликнинг юқтирилишини эса тадбиркорнинг яқинлари яна ўша катта тезкор ходим Фатҳиддин Нуриддиновдан гумон қилмоқда. Чунки у ўз кабинетида Ж.Умаровга уколь қилдирган ва орадан олти ой ўтиб тадбиркорда гепатитнинг хавфли кўриниши аниқланган.\nЎзбекистонда ички ишлар ходимларининг қийноқлар қўллаши тақиқланган. Шунингдек, судларга қийноқлар остида олинган далилларни қабул қилиш ҳам қонун йўли билан тақиқланган.\nШунга қарамай, тадбиркор Ж.Умаров билан содир бўлаётган воқеалар аслида ҳуқуқ-тартибот ва суд тизимида ҳаммаси аввалгидек давом этаётганидан дарак бермоқда.\ndata-title="Йирик тадбиркорга оид жиноят ишидаги қинғирликлар" data-description="Тошкент шаҳри ИИББ наркотиклар тарқатиш иши бўйича айбланаётган тадбиркор Жаҳонгир Умаровга нисбатан қийноқлар қўлланилгани ҳақидаги хабарларни рад этди. ИИББнинг баёнотига ..." data-image="https://eltuz.com/wp-content/uploads/2018/07/r6246380.jpg" data-url="https://eltuz.com/dokument/206376/" data-services="facebook,odnoklassniki,twitter,telegram" data-counter="ig">


Хитойда янги ҳалокатли вирус пайдо бўлди — Sof.uz\nЖАҲОН 12,180,878 7,081,423 552,394\n25.03 13:35 3234 Тиббиёт\nХитойда хантавирус инфекциясидан келиб чиқадиган касаллик билан биринчи ўлим қайд этилди. Бу ҳақда маҳаллий Global Times нашри ёзмоқда.\nТаъкидланишича, ушбу вирусдан ўлган одам Юннан шаҳрида яшаган. У Шандунга кетаётган автобус ичида вафот этди. Шундан сўнг, шифокорлар транспорт воситасидаги барча йўловчиларни ушбу вирусга текшириб кўрдилар.\nХантавирус кемирувчилар орқали тарқалади. Бундан ташқари, кўршапалакларнинг айрим турлари тишлашидан кейин ушбу инфекция ҳолатлар аниқланиши ҳақида ҳам маълум. Касалликнинг одамдан одамга юқиши хантавирусларга хос эмас. Бироқ, бундай ҳолатлар рўй берган ва у Лотин Aмерикасининг баъзи мамлакатларида қайд этилган.\nAввалроқ, коронавирус эпицентрига айланган Хитойнинг Хубей провинцияси ҳаётга қайтгани ҳақида хабар берилганди. 25 мартда учта йирик аэропорт Сянян, Энши ва Шэннунцзя ўз ишини қайта бошлади.\nБундан ташқари, вилоятга ва ундан ташқарига чиқиш чекловлари олиб ташланди. Истисно фақат вилоят пойтахти - Ухан шаҳридир. Ундаги карантин фақат 8 апрель куни олиб ташланади.\nXитoй хантавирус кўршапалак инфекция\nКеча, 16:44 1582\nБугун, 09:53 1374


Тег: ҳуқуқ Migrant\n23 октябрь, якшанба куни соат 10:00 дан 17:00 гача “Ҳақ-ҳуқуқ бўйича тренинг” ўтказилади.\nМазкур йиғилишни мигрантлар учун бепул юрист Валентина Чупик олиб боради ва дастурда қуйидаги мавзулар муҳокама этилади:\n- хукумат идоралари вакиллари билан тўғри мулоқот қилиш;\n- иш излашнинг тўғри йўли;\n- сизни алдашганида нима қилиш керак; - сизни алдашга... 20/10/2016 Админ Ҳуқуқ.\nШу йилнинг 1 октябрь кунидан бошлаб «Миграция ХХI век» фонди қошида мигрантларга тўлиқ ҳуқуқий ёрдам кўрсатувчи марказ очилди ва мутлақо БЕПУЛ хизматлар кўрсатилади. 14/10/2016 Админ Ҳуқуқ.


Зиёлилар: ким нима ўқияпти? | www.ziyouz.uz\nБош саҳифа Энг сара асарларЗиёлилар: ким нима ўқияпти?\nЧоп этилган 05.06.2017 28.06.2017 МуаллифZiyouz.uz\n«Янги китоб» нашриёти ва ziyouz.uz портали ҳамкорликда кичик тадқиқот ўтказди. Юртимиз зиёлиларидан айни кунларда қандай китоб ўқиётгани сўралди ва 120 дан зиёд жавоб олинди. Шу тариқа ўзига хос маълумотлар захираси жамланди. Атоқли олимлар, ёзувчи-шоирлар, адабиёт ва бошқа соҳа вакиллари – миллатимиз зиёлиларининг жавоби билан танишиб, турфа китоблар, уларнинг мазмун-мундарижаси ҳақида билиб олиш мумкин.\n– X-XI аср араб ёзувчиси Усома ибн Мункизнинг «Ибратли китоб» номли улуғ асари бор. Уни машҳур арабшунос олимимиз, филология фанлари доктори Исматулла Абдуллаев ўзбек тилига ўгирган. Китоб Ғафур Ғулом нашриётида 1980 йили нашр қилинган. Бу асарни ўша пайтда ўқиган эдим, бугун яна қайта қўлимга олдим. Муаллиф ҳозирги Туркия, Сурия, Фаластин ерларида Х асрда салбчиларга қарши курашган йирик қаҳрамонлардан бири. Ўша кезлар бошидан кечирганлари, салбчиларга қарши қандай кураш олиб борганини хотиралар тарзида ёзиб қолдирган. Мен ўқиётган яна бир китоб инглиз олими Тёрнернинг «Символ и ритуал» асаридир. Муаллиф Марказий Африка халқлари орасида кўп йиллар яшаб, ҳаёт тарзини чуқур ўрганган. Маросимлар, расм-русумлар, рамзлар, тимсоллар нимани англатиши ҳақида ажойиб илмий китоб ёзган.\n— Ҳозир Шайх Низомий Ганжавийнинг “Хамса”си таржимаси билан бандман. “Маҳзанул асрор” ва “Лайли ва Мажнун” чоп этилди. Бошқа достонларни ҳам худо хоҳласа 2018 йилгача тамомламоқчиман.\nВаҳоб Раҳмонов, адабиётшунос олим:\n– Яқинда рафиқам Янглиш Эгамова билан Тошкентда бўлиб, Ўсарали Нишонов ва Санобар Нишонованинг уйида меҳмон бўлдик. Баҳонада китоб айирбошладик: биз уларга, улар бизга китобларини туҳфа этди. Рафиқам Гётенинг «Муҳаббатнома»сини, мен «Мумтоз сўз сеҳри» китобимни совға қилдим. Ўсарали Нишонов «Ўқитувчи» нашриётида узоқ вақт ишлаган. Меҳнатларим зое кетмасин деб китоб чиқарибди. Номи «Қалб даъвати» бўлиб, адабий-танқидий мақолалар, қисса ва ҳангомалар, таржималардан иборат. Мен шуни ўқияпман. Рафиқам эса Санобар Нишонованинг «Ортда қолган йўл» қиссалар тўпламини мутолаа қиляпти.\nЙўлдош Солижонов, филология фанлари доктори, профессор:\n— Исажон Султоннинг яқиндагина нашр этилган 2 жилдли сайланмасини ўқияпман. Муаллиф замонавий инсон мавқеини чуқур англаб, бадиий таҳлил эта олиши мени ғоят мамнун этмоқда.\nЭркин Малик, ёзувчи:\n– Айни пайтда Чингиз Айтматовни ўқияпман. Нечанчи марта мутолаа қилаётганимни ўзим ҳам билмайман. Чингиз Айтматов асарлари ёд бўлиб кетган, лекин барибир ўқийвераман. Мен у кишидан илҳом оламан. Мисол учун, ёзишдан тўхтаб қолсам, Чингиз Айтматовга мурожаат қиламан. Диалогларини эмас, асосан тасвирларини ўқийман. Жуда самимий! Ўзбекистон мустақилликка эришгач, Айтматов китобларини чиқаришга тўғри келган эди. Ўшанда Чингиз оға Стокҳольмда элчи бўлиб ишларди. Одил Ёқубов орқали Айтматовга мурожаат қилдик (Одил ака муаллифлик ҳуқуқи бўйича идора бошлиғи эди). У киши Чингиз акага қўнғироқ қилиб, «Ўзбекистонда сизнинг китобларингизни чиқармоқчимиз, қаламҳақини қандай ҳал қиламиз?» деганида, Айтматов хат ёзиб юборган (бу мактуб менда турибди). «Ўзбекистон шароитида қандай лозим бўлса чиқараверинглар, мен розиман», деб ёзилган ўша хатда.\nҚудрат Дўстмуҳаммад, ёзувчи, иқтисод фанлари номзоди, профессор:\n— Шу кунларда Аҳмад Заки Валидийнинг «Бўлинганни бўри ер» деб аталган китобини ўқияпман. Уни ziyouz.com сайти кутубхонасидан кўчириб олдим. Бу китоб ХХ аср бошларида туркий халқлар мустақилликни қўлдан бермаслик учун Россия империализмига қарши қандай курашганини ҳужжатлар асосида ҳикоя қилиб беради.\nАҳмад Заки Валидий буюк инқилобчи, сиёсатчи, тарихчи ва ҳақиқатда ҳам, закий, яъни зийрак, ақлли, нозик дидли инсон, гўзаллик ошуфтаси бўлганига ишонч ҳосил қилиб турибман. Рус босқинига қарши ҳам мафкуравий, ҳам қуролли курашатуриб, советларнинг «Ўлим машинаси»ни доғда қолдирган, Аллоҳ берган бу дунёда саксон йил яшаб ўтган инсон экан, жойи жаннатларда бўлсин.\nВалидийнинг бу китоби ўзбек тилига 1997 йили қисқартириб таржима қилинган экан, рус тилидаги тўлиқ нашрини ва бошқа асарларини («Туркистон тарихи» номли китоби ҳам бор экан) топиб ўқиш ниятим бор.\nОйдин Ҳожиева, Ўзбекистон халқ шоири:\n— Сўнгги бор Алишер Мирзонинг «Мусаввир» романини, Хуршид Дўстмуҳаммаднинг «Лолалар» ҳикоясини, Дилбар Маҳмудованинг халқ шоири Ҳалима Худойбердиева ҳақидаги «Ҳалима» китобини, Энахон Сиддиқованинг янги китобини ўқидим. «Китоб олами» газетасининг сўнгги сонидаги барча материалларни ўқиб чиқдим. Ёшлар ижодини мунтазам кузатаман. «Ёшлик», «Шарқ юлдузи» журналларини доим ўқиб тураман.\nАбдуҳаким Фозилов, русийзабон ёзувчи:\n— А. Устименконинг «Лист с неровными краями» асарини ўқияпман.\nОмон Матжон, Ўзбекистон халқ шоири:\n— Чингиз Айтматовнинг ҳикоя ва қиссаларини қайта ўқиб чиқяпман. «Жамила» қиссасини илк бор 1960 йили ўқиган эканман.\n— Умуман олганда юртимизда чиққан 15000 дан ортиқ диний-маърифий китобни ўқиб чиққанман. Ҳар куни аҳолидан тушаётган диний-маърифий саволларга жавоб бериш жараёнида 10 дан ортиқ китоб кўраман. Бир кунда 50-100 та саволга ёзма ва оғзаки жавоб беришга тўғри келади. Фатво китобларидан «Фатовои Оламгирия», «Фатовои Қозихон», «Хулосатул фатово», тафсир китобларидан «Тафсири Насафий», «Баҳрул улум», ҳадис китобларидан Суютийнинг «Ал-жомеъ ас-саҳиҳ», фиқҳ китобларидан «Ал-мавсуъ ал-фиқҳия» (30 жилдли исломшунослик энциклопедияси), «Мухтасар ул-виқоя», «Ҳидояи шариф» китоблари кундалик кўрадиган манбаларимдир.\nБаҳодир Йўлдошев, режиссёр, Ўзбекистон халқ артисти:\n— Жастин Мароццининг «Тамерлан. Завоеватель мира» (Москва, 2004) китобини ўқияпман. Муаллиф асарда буюк Амир Темур ҳаёти ва фаолиятига янгича нигоҳ билан қараган. Абдулла Қодирий ҳақидаги илк роман – Абдулҳамид Исмоилнинг «Жинлар базми ёхуд катта ўйин» («Академнашр», 2017) ҳам яхши таассурот қолдирди.\nБахтиёр Исабеков (Ўрдабекли), филология фанлари номзоди, доцент:\n— Мен ҳозирги кунларда таниқли журналист Абдулҳамид Исмоилнинг «Жинлар базми ёхуд катта ўйин» номли романини ўқияпман, «Академнашр» 2017 йили чоп этган. Бу – Абдулла Қодирийнинг ҳаёти ва ижоди ҳақидаги илк роман бўлиб, ҳажми ҳам салмоқлигина – 500 саҳифа атрофида. Романни ўқиб тугатгач, ХХ аср бошларидаги Туркистон тарихига оид китобларни топиб ўқимоқчиман.\nАнатолий Бауэр, русийзабон ёзувчи:\n— Абдуҳаким Фозиловнинг «Уникальное подпространства» қиссасини ўқидим.\n– Шу кунларда ҳинд адиби Рабиндранат Тагор ҳикояларини мутолаа қиляпман. Ҳисоблаб кўрсам, унинг ҳикояларини бундан эллик йил муқаддам ўқиган эканман.\nШодмон Отабек, ёзувчи ва публицист:\n– Чингиз Айтматовдан «Сиз кўп ёзасизми?» деб сўраганларида «Йўқ, мен кўп ўқийман», деб жавоб берган экан. Одил ака Ёқубов раҳматли «Ёзувчиларимизнинг энг катта қусури, касали – улар китобни кам ўқийди», деган эди. Бундан икки-уч ҳафта муқаддам Алишер Мирзаевнинг «Мусаввир» номли романини ўқиб чиқдим. Нафақат рассом бўламан деган инсон, балки ҳар бир зиёли ўқиб чиқиши керак бу китобни. Ашурали Жўраевнинг Ботир Зокировга бағишланган «Юрак бўронлари»ни мутолаа қилдим. Ғафур Ғулом нашриёти чоп этган Павел Чернишнинг «Почему мы стареем», Носир Муҳаммаднинг тарихий мавзудаги «Сирли зарварақлар»и, Хуршид Дўстмуҳаммаднинг «Донишманд Сизиф»и, Абдусаид Кўчимовнинг «Мен шоирман, истасангиз шу» китобларини ўқидим. Тоҳир Малик қаламига мансуб икки томли «Пўртанали уммонда сузар ҳаёт қайиғи»ни ўқиб «Ҳуррият» газетасида тақриз эълон қилган эдим. Мана энди «Тоҳир Малик гурунглари» китобини қўлимга олдим.\nМаҳмуд Йўлдош, психология фанлари доктори:\n— Яқинда ўқиб тамом қилган китобларим: Радий Фиш. Жалолиддин Румий, Жамол Камол таржимасида; «Мустабид тузумнинг Ўзбекистон бойликларини талаш сиёсати: тарих шоҳидлиги ва сабоқлари» («Шарқ», Тошкент, 2000). Бугун тамом қилаётган ва энг катта таассурот қолдирган китобим: Отто Вайнингер. «Пол и характер» (Москва, 2011 йил, 500 бетли асар).\n— Тўғрисини айтсам, иш, учрашувлар, югур-югурлар билан бўлиб фақатгина пьесалар ўқишга вақт бўляпти, холос. Сўнгги марта Қамчибек Кенжанинг «Палахмон» романини ўқигандим. Бахтиёр Ҳайдаровнинг «Инсоннома», «Бахт нима?» китобларини доим варақлаб тураман.\nҲалима Худойбердиева, Ўзбекистон халқ шоири:\n— Чингиз Айтматов қиссаларини қайта ўқиб чиқишни бошламоқчиман. У кишининг асарлари қон-қонимга сингиб кетган.\n— Кечагина Иқбол Мирзонинг болалар учун кичик шеърлари тўпланган «Эркатой эрка той» китобини ўқидим. Аввалроқ «Турон қавмлари», Шукур Қурбоннинг «Эркин Воҳидов сабоқлари» китобини тугатгандим. Маҳмуд Кошғарийнинг «Девони луғотут-турк» асари янги нашрини («Мумтоз сўз» нашриёти) ҳайрат билан мутолаа қиляпман. Боболаримиз ишлатган сўзлар, туркий тилнинг ажойиботлари мени яна ўзига тортди. Янги нашрда сўзлар изоҳи такомиллаштирилибди.\nОлимжон Салимов, Ўзбек миллий академик драма театри режиссёри:\n— Кечагина Хайриддин Султоновнинг «Умр эса ўтмоқда» ҳикоялар тўпламини ўқиб чиқдим. Аввалроқ Алишер Мирзонинг «Каллахоналик йигитча», «Мусаввир» романларини, Хуршид Дўстмуҳаммаднинг «Бозор» романини ўқиб чиққандим. Ишим тақозоси билан ҳар куни пьесалар ўқийман.\n— Ҳозир Баҳриддин Насриддиновнинг ўтган асрда яшаган шоир ва драматург Хуршид ҳақидаги китобини ўқияпман. Навоий асарларининг 10 жилдлигини доим ўқиб бораман.\nВладимир Васильев, шоир ва ёзувчи:\n— Жасур Исхаковнинг «Сны о Ташкенте» асарини ўқидим.\nГалина Востокова, ёзувчи:\n— Даниэль Васильевнинг «Званый и избранный» асарини ўқияпман.\nАҳмад Муҳаммад Турсун, ёзувчи:\n— Ҳозир Имом Ғаззолий ва Имом Термизий ҳақларида катта китоб ёзяпман. Ёзиш жараёнида турли тарихий асарларни, Имом Шамсиддин Заҳабийнинг «Машҳур даҳолар сийрати», Имом Ғаззолийнинг «Иҳёу улумид дин» китобларини ўқияпман.\n— Айни дамда турли қўлёзмаларни ўқиш билан бандман, аммо уларнинг аксари пичоққа илингудек эмас. Охирги вақтларда менга манзур бўлган асар Сойим Исоқнинг «Қиёматга қолмаган қасос» романи бўлди.\n— «Ситораи Моҳи Хоса»да дам оляпман. Ўзим билан Лев Толстойнинг «Иқрорнома»сини олиб келдим. Сўнгги кунларда Юсуф Хос Ҳожиб қалами мансуб «Қутадғу билиг» асарининг усмонли туркчага қилинган таржимасини ўқияпман.\n— Айни пайтда Апулейнинг «Метамарфоза» асарини ва Гоголнинг «Невские проспекты»сини ўқияпман.\nБахтиёр Тўраев, фалсафа фанлари доктори, профессор:\n— Айни пайтда Чингиз Айтматовнинг «Тавро Кассандра» асарини қайтадан ўқимоқдаман. Бу асардан чиқариладиган бош хулоса шуки, бугунги хатти-ҳаракатларимиз билан келажак учун масъулмиз. Бугун қадамимизни тўғри ташласак, келажакда рўй бериши мумкин бўлган балою офатларнинг олдини оламиз.\nХосият Бобомуродова, шоира:\n– Столимда ҳар куни бир кўриб оладиган китоблар туради: Алишер Навоий, Лермонтов, Плутон, Цицерон, Афлотун, қадимий ҳикматлар… Яқинда Н.И.Вавиловнинг «Беш қитъа»сини йиғлаб ўқидим (Дилором Ёрматова таржимаси). Жаҳон мамлакатларини кезиб ўсимликлар оламини кашф этган улуғ олимнинг изтироблари… Охир-оқибатда совет турмасида оч-наҳор ўлган инсоннинг кундаликлари…\nКўнглим байрам қилсин деб «Чолиқуши», «Қора ва қизил», «Сўна», «Ёш Вертернинг изтироблари», жаҳон шоирлари ва ўзимизнинг ижодкорлар асарларини қайта-қайта ўқийман. Ҳаётимни китобларсиз тасаввур қила олмайман. Китоблар менинг ҳаёт тарзимга айланиб бўлган. Бутун умрим сўзлар жанги аро кечди. Китоблар – ҳаётим… Шодликларим, изтиробларим, бахтим, бахтсизлигим қоғозларга кўмилган.\nШароф Бошбеков, драматург:\n– Эркин Аъзамнинг «Гули-гули»сини қўлимга олдим. Аввал ўқиган бўлсам ҳам такрор мутолаа қиляпман. Қайта-қайта мурожаат қиладиганим эса турли маълумотномалар, атлас, луғатлар. Эсимдан чиқиб кетмаслиги учун ҳам уларга қайта-қайта кўз ташлаб тураман. Бу ижод жараёнида керак бўлади.\nХуршид Дўстмуҳаммад, ёзувчи, журналист, филология фанлари доктори:\n— 2017 йилнинг дастлабки кунларидан яна қодирийхонлик бошланди. Ҳали туганича йўқ.\nТошкент тарихига доир манбаларга қизиқяпман — жой номлари, воқеалар…\nҲалима Аҳмедова, Йулдош Эшбек, Орзиқул Эргашнинг янги китоблари столим устида. Ўқишим учун китобларни алоҳида жавонга териб қўяман, лекин китоблар тартибга риоя «қилишмайди».\nКейинги икки ой унумли кечди: «Жаҳон адабиёти» журналининг кейинги 3 йил мобайнида эълон қилинган ҳикояларини ўқидим. Яна: Варлам Шаламовнинг «Новая проза» ҳикоялари, Жон Рокфеллернинг «Мемуары» (1909 й.), Евгений Чазовнинг «Здоровья и власт» хотиралари, Маша Траубнинг «Я никому ничего не должна» романи, Оноре де Бальзакнинг «Гобсек» повести, Иван Толстойнинг «Отмытый роман Пастернака» тадқиқоти, Андрей Платоновнинг «Счастливая Москва» романи, Михаил Докучаевнинг «Я охранял Брежнева и Горбачева» хотираномаси, Томас Вулфнинг «Жажда творчества» китоби, Мария Залесскаянинг «Вагнер» китоби.\nТалабалик кезлари бир инсондан ҳарчанд илтимос қилмай Отто Скорцени ҳақидаги китобни ўқишга бермаганди. Бегона юртда бир кутубхонага кириб қолдим. Бу ноёб одамга бағишланган 4 та китоб қаторлашиб турибди! Кутубхоначи аёл керак бўлса яна топиб берамиз деб илтифот кўрсатди. Биттасини олиб ўқидим, холос.\nАйни кунларда 2 та ёстиқдай китобни алмашиб-алмашиб ўқияпман: 1. Салмон Рушдий. «Дети полуночи (765 бет). 2. Лаврентий Берия. «Спасенные дневники и личные записи» (861 бет).\nИкром Отамурод, шоир:\n— Рус шоири Константин Бальмонтнинг «Стихотворения и поэмы» ва француз шоири Гийом Аполлинернинг «Стихотворения» китобларини ўқияпман.\n— Айни пайтда венгер файласуфи Ева Анчелнинг «Этос и история» китобини қайтадан ўқияпман. Биринчи марта ўтган асрнинг 90-йилларида ўқиган эдим. «Этос» атамаси қадимги юнон фалсафасида «инсон ахлоқи ва унинг амалий иши ўртасидаги боғлиқлик» ёки эркинроқ, яъни ўзимнинг таърифимча, «маънавий тартиб» маъносини англатади. Этос инсоннинг ҳар бир иши юзасидан у бу ишни нимадан келиб чиқиб, нима учун қилди, деган саволларга жавоб излайди. Бу асарни яна қайта ўқишга эҳтиёжимга келсак, бугун дунё, инсоният шунчалик мураккаблашдики, англаш тобора қийин кечмоқда. Саволларимга жавоб изламоқчиман. Ўзимизда кечаётган жараёнларни, жуда кўп одамларнинг қилмиш-қидирмишини тушунишга уринмоқчиман. Бу миллатни бугунги маънавий аҳволини, маънавий тартибини ҳам англашга фойда берармикан, деб ўқияпман.\nМаъсума Аҳмедова, ёзувчи:\n— Машҳур фин ёзувчиси Арто Паасилиннанинг «Қуён йили» романини ўқияпман. Скандинавия адабиёти, хусусан, фин адабиёти мени анчадан буён қизиқтириб келади. Воқеалар автомобиль ҳалокатида яраланган қуён билан Финландия бўйлаб саёҳатга чиққан бир журналист номидан ҳикоя қилинади. Фин адабиётига хос сарказм, юмор Арто Паасилинна ижодида ҳам яққол кўринади. Қатъий сюжетдан чекинмай, персонажларининг ҳаётини ёрқин, жонли тасвирлаши китобхонни ўзига жалб қилади. Айни шу жиҳатлари билан бу адибдан кўп нарсаларни ўрганса бўлади.\nСотим Аваз, ёзувчи:\n– Камина шу кунларда ҳазрат Алишер Навоийнинг «Маҳбуб ул-қулуб» асарини қайта мутолаа қилдим. Ҳар сафар нимадир янгилик оламан ундан. Навоий бундай деган: «Мол улдирким, эл баҳра топғай». Мол деганда мулкни назарда тутган. Мен амин бўлганим, китоб – мангулик сўқмоғи. Мутолаа одамни камол топтиради. Китобга эътибор бўлган юрт юксалади. Яқинда «Мангулик сўқмоғи» номли китобим чиқиш арафасида. У айнан китобга муносабат, китобхонлик, матбаачиликдан ҳикоя қилади. Яқинда «Гўрўғлининг ўлими»ни ўқидим. Анчадан буён достон ўқимагандим ўзи. Зўр ёзибди Ислом Ҳамро. Қаҳрамонлар, характерлар, тасвир, услуб, ҳамма-ҳаммаси маромида. 108 ёшли Ҳайитгул момонинг айтимлари асосидаги бу достон жудаям таъсирли. Зўр китоб бўлибди.\nТурсун Али, шоир:\n— Достоевскийнинг «Иблислар» романини, Орзиқул Эргашнинг «Шоҳсанам» қисса ва ҳикоялар китобини ўқияпман.\nШерқўзи Ғозиев, актёр, табиб:\n– Ҳозир рўзадорман. Асосан беморларни кўриш билан овораман. Улардан ортган пайтимда интернетга кириб, Фейсбукдаги ҳикояларни ўқийман. Янгиликлар билан танишаман. 2005 йилдан 2010 йилгача Ибн Сино бобомизнинг ҳамма асарларини қайтадан ўқиб чиқдим. Ҳиндистон ва Тибетга оид кўпгина китобларни мутолаа қилдим. 2016 йил ноябрь ойида «Тибет услубида самарали муолажалар» деган китобни ёзиб тугатдим. Ҳозирча нашрга берганим йўқ. Буни институт ва коллежлар учун қўлланма сифатида ёзганман.\nОрзиқул Эргаш, ёзувчи:\n— Чўлпоннинг «Кеча ва кундуз» романини қайта ўқиб чиқдим. Андрей Платоновнинг «Жон» қиссасини ўқияпман.\nАбдулҳамид Исмоил, ёзувчи:\n— Рамазони шариф эмасми, Қуръони каримнинг 14-порасини, «Саҳиҳ ал-Бухорий»ни ўқияпман. Бундан аввал Кантнинг «Тоза шуур танқиди», Атторнинг «Мантиқ ут-тайр»и билан қиёсан Навоийнинг «Лисон ут-тайр»ини, ундан олдинроқ Патрик Модианонинг «Кўримсиз дўконлар кўчаси» китобини ўқигандим.\nҲабиб Темиров, ёзувчи:\n– Рус олими ва ёзувчиси Викентий Вересаевнинг «Пушкин в жизни» китобини ўқияпман. Унда машҳур шоирнинг ҳаёти ва фаолияти кунма-кун ҳужжатлар асосида ҳикоя қилинган. Асар икки томдан иборат. Адади: 1.700.000. Иккинчи китоб: Гюстав Флобер қаламига мансуб «О литературе, искусстве писательском труде». У «Бовари хоним» муаллифининг дўстларига мактублари ҳамда мақолаларидан иборат. Ҳар иккаласи ҳам ниҳоятда ажойиб, бебаҳо асарлар.\nКелдиёр Хўжаёров, продюсер:\n— Муслимбек Йўлдошевнинг «Мўминга бегона баҳор» (Абдумўмин Ўтбосаров ҳаёти ҳақида) китобини ўқиб чиқдим. Ҳозирги кунда «Буюк юрт алломалари» номли китобни ўқияпман (тузувчи: Убайдулла Уватов, тарих фанлари доктори, профессор).\nЎктам Мирзаёр, «Ҳуррият» газетаси бош муҳаррири:\n— Владимир Набоковнинг 4 жилдли «Танланган асарлари»ни ўқиб бўлдим. Айниқса, «Машинка» номли ҳикояси жуда маъқул келди. Шукур Холмирзаев «Танланган асарлар»ининг 2-жилдини ўқидим. «Омон овчининг ўлими» ҳикояси қалбимга ўтирди. Азим Суюннинг 2 жилдли шеърий тўпламини бошладим. Бўш пайтларда кўпроқ луғат ўқишни ёқтираман.\nАшурали Жўраев, «Ўзбекистон» НМИУ директорининг биринчи ўринбосари:\n– Севимли асарларимдан бири «Дунёнинг ишлари»ни қайтадан ўқияпман. Ўткир Ҳошимов ижодини жудаям ҳурмат қиламан. Ҳар сафар мутолаа қилганимда ўзгача ҳис-туйғулар оғушида бўламан. Яна қўлимдаги китоблардан бири – Чингиз Айтматов ва Мухтор Шахановнинг «Чўққида қолган овчининг оҳу зори». Бебаҳо асар!\nҚулман Очилов, ёзувчи, журналист:\n— Олмон адиби Ҳайнриҳ Бёллнинг (1917-85) «Глазами клоуна» («Масхарабоз») романини ўқияпман. Энг ёққани — самимияти, тилининг содда-беғуборлиги, оҳанги. Таржима қилаётган жойларим ҳам йўқ эмас: «Мария мени тарк этганидан буён вокзал билан мусофирхонани тез-тез чалкаштириб юборадиган бўлиб қолдим: портье олдида саросимаю талвасада чиптамни қидирсам, перронда вагон оғасидан меҳмонхонадаги бўлмамнинг калитини сўрайман…»\nҲайнриҳ Бёлль Иккинчи жаҳон уруши йиллари олмон фашистлари сафида қирғинбаротларда иштирок этган. Қўли қонга ботган. Бошида «В темноте» («Рутубат») ҳикоясига шунчаки кўз югуртирган эдим. Кейин интернетдан бошқа асарларини топиб ўқишга тушдим. Адиб Нобель мукофотини беҳуда олмаган экан.\nАбдумажид Азим, шоир:\n— Бобониёз Қурбоннинг «Шамолнинг сурати» эссе-хотирасини, Турсунбой Адашбоевнинг «Хуфёна жанг» китобини ўқияпман.\n— Шайх Муҳаммад Содиқ Муҳаммад Юсуф ҳазратларининг «Тафсири Ҳилол», Муфтий Усмонхон Алимов ҳазратларининг «Тафсири Ирфон» китобларини ўқияпман. Шунингдек, Абдуллоҳ Қодирийнинг «Ўткан кунлар»ини ўқияпман. Мен бу китобни 10 ёшимдан ҳар баҳор ва кузда қайта ўқийман. Бу йил сал кечикдим. Яна Навоийни ҳар куни қўлимга оламан.\nШуҳрат Ризаев, «Жаҳон адабиёти» журналининг бош муҳаррири:\n— Яқинда Ян Парандовскийнинг «Сўз кимёси» номли китобини ўқидим. Китобда турли даврларда қалам тебратган ёзувчиларнинг ижодий фаолияти ўзаро таққосланиб, ёзувчилик маҳорати ҳақида яхлит тадқиқот яратилган.\nАбдулҳамид Парда, шоир, таржимон:\n— Камина бирйўла бир неча китоб ўқийман. Сўнгги ўқиган китобларимдан Йўлдош Эшбекнинг «Қизғалдоқлар очилди» шеърлар тўплами («Ўзбекистон» нашриёти, 2016 йил) манзур бўлди – бу китобга тақриз ёзиб тугатдим ҳисоби. Шу кунларда Нажмиддин Комиловнинг «Маънолар оламига сафар» (Навоий ғазалларига шарҳлар) китобини ўқишга ҳаракат қиляпман. Нажмиддин ака Навоийнинг қатор ғазалларини атрофлича таҳлил қилгани ҳолда айрим ғазалларни қисқача баён қилиб қўяқолганидан афсусдаман, лекин шунисига ҳам шукур. Иброҳим Ҳаққулнинг мақола, эссе, суҳбатлар тўпламларини қайта-қайта ўқишдан эринмайман. Фейсбукда ёш тожик шоирларининг шеърларини лоақал маъносини англаш учун «Девони Фоний»ни (ўзбекча насрий баёни билан) вақти-вақти билан ўқияпман. Фейсбукда қатор шоирларнинг шеърларини ўқиб бораяпман. Шу кунларда, Худо қувват берса, Дантенинг «Илоҳий комедия»сига жиддий киришмоқчиман.\nМаҳмуджон Эшонқулов, карикатурачи рассом:\n— Сўнгги бор Саъдулла Сиёевнинг «Яссавий», В. Шишковнинг «Саркаш дарё» романларини ўқидим. Кичик асарларни ҳар доим журнал, газета ва интернетдан ўқиб бораман.\nМуҳиддин Раҳим, «Тафаккур» журнали бош муҳаррири ўринбосари:\n— Энг охирги ўқиган асарим Фёдор (Фарҳод) Раззоқовнинг «Коррупция в политбюро. Дело «Красного узбека» деган салмоқлигина китоби бўлди. Шуниси мақтовга лойиқ: муаллиф Шароф Рашидов ҳаёти ва фаолиятини Шўро салтанатининг 1917 йилдан 1983 йилгача бўлган салкам 70 йиллик тарихи билан уйғун ёритган. Ф.Раззоқов асли диёримиз фарзанди бўлгани сабаб ўзбек халқига ҳам, Рашидов шахсига ҳам меҳр билан ёндашган. Аммо у менда собиқ Иттифоқнинг парчаланишидан қайғуга ботгандек ҳам таассурот қолдирди. Социализмнинг ҳали захира имкониятлари кўп эди, бироқ Андропову Горбачёвдек глобалистлар уни Ғарбга арзонгаров сотиб юборди, деганга ўхшаш даъволар бор. Бу гаплар публицистик асарга ярашаверар балки, аммо асл ҳақиқат-чи, қандай бўлган эди у? Бу саволнинг жавоби Ф.Раззоқовникидан қийинроқ, назаримда…\nЗулфия Мўминова, шоира:\n— Муҳаммад Алининг «Улуғ салтанат», Тоғай Муроднинг «Отамдан қолган далалар» романларини ўқияпман.\nҲалима Аҳмедова, шоира:\n— Кнут Гамсуннинг «Пан» романини ўқияпман. Асардаги ёруғ, тиниқ манзаралар ичидаги сукунат мени ўзига тортди. Америкалик шоира Эмили Дикинсоннинг шеърларини қайта ўқияпман. Сўнгги пайтларда тасаввуфий асарларга кўп мурожаат қиляпман. Ҳаким Термизий асарларини ўқиб чиқдим. «Тазкират ул-авлиё»ни ҳар куни ўқийман. Бу китоблар дилни хираликлардан қутқараркан.\nДилмурод Қуронов, филология фанлари доктори, профессор:\n— Яқинда «Бобурнома»ни қайта ўқиб чиқдим. Бундан ташқари, янги дарсликлар ёзиш жараёнида чет эл олимларининг адабиётшунослик назариясига оид китобларини ўқияпман.\nАбдулла Улуғов, филология фанлари номзоди, доцент:\n— Б.Кузнецовнинг «Альберт Эйнштейн» номли илмий-назарий очеркини ўқияпман.\nКаримберди Тўрамурод, ёзувчи:\n— Муҳаммад Амин Муҳаммад Юсуфнинг «Исломга бағишланган умр» китобини яқинда ўқиб тугатдим. Китоб устозимиз Шайх Муҳаммад Содиқ Муҳаммад Юсуф ҳазратларининг ҳаёти, одоби, хислатлари, турмуш тарзи ҳақида. Муаллиф акалари ҳақидаги хотираларини гўзал бир услубда битибдиларки, бу усул Ҳазратнинг ҳикоя қилиш усулларидир. Китобни ўқиган киши ўзи учун Шайх ҳазратларини бошқатдан кашф қилиши шубҳасиз.\nАйни кунларда Аҳмад Муҳаммад Турсуннинг «Сиз қандай яшамоқчисиз?» номли китобини мутолаа қилаяпман. Аммо муаллифдан узр сўрайман, китобини «дабдала» қилдим. Сабаби мен китоб ўқиётганимда зўр ибораларни яшил маркер билан, қаттиқ қайтариш учраган лавҳаларни қизил билан, фарзандларим ҳам албатта ўқиши керак бўлган жумлаларни эса сариқ билан бўяб қўяман. Бу китобнинг ичи «лолақизғалдоқ» бўлиб кетди.\nРаҳимбой Жуманиёзов, филология фанлари номзоди, доцент:\n— Мен бадиий адабиётдан кўра, илмий, фалсафий китоблардан озиқланаман, аниқроғи руҳланаман. «Сержило тафаккур дурдоналари» Машриқу Мағрибзамин алломаларнинг ҳаёти ва ҳикматлари жо бўлган китобни қайта ўқишда давом этмоқдаман.\nАмир Худойберди, шоир:\n— Сўнгги ўқиган китобим — Афлотуннинг «Қонунлар»и.\nИлҳом Зойир, Ғафур Ғулом номидаги НМИУнинг бош муҳаррири:\n— «Афсунгарлар туҳфаси» номли китобни ўқияпман. Унда жаҳон адабиётининг энг сара ҳикоялари жамланган. Тўпламни Ваҳоб Рўзматов таржима қилган.\nРаҳимжон Раҳмат, ёзувчи:\n— Кейинги пайтда тарихий мавзудаги илмий ва публицистик мақолаларни қизиқиб ўқияпман. Хусусан, Ватанимизнинг кейинги уч юз йиллик тарихи ҳақидаги ёзувлар мени қизиқтиради. Аниқроғи, нима учун Туркистон халқлари маҳдудлик оқибатида мустамлака ўлкага айланди деган саволга жавоб излайман. Бизнинг ҳам Хитой ва Россия каби буюк, бой ва қудратли мамлакатимиз бўлиши керак эди-ку, нега ундай бўлмади?! Жадид зиёлиларининг публицистикасини ўқийман — изтиробли саволларимга жавоб излайман.\nЯна, Чўлпон, Фитрат, Қодирий ва бошқа жадид зиёлиларининг фожиали тақдири қизиқтиради мени. Шуларнинг тақдири тимсолида Ватанимиз тақдири ва тарихини англаб етгим келади. Тарих деганда конкрет шахсларнинг тақдирини тушунаман. Охирги ўқиган асарларим жадидлар публицистикасидир.\nШу кунларда Эрих Фромм асарларига такроран диққат қилиш ниятим бор. Фромм асарларида замонавий шахс ва жамиятнинг иллатлари чуқур таҳлил этилган.\nТенгдошларим — Назар Эшонқул, Улуғбек ва Исажон Султон ижодини изчил кузатиб боришга ҳаракат қиламан.\nНорқобил Жалил, шоир:\n— Чўлпон ҳазратларининг «Кеча ва кундуз» ини икки ойдан бери… ўқияпман. Тагамаса деб ўтирибман. Ана, сизга шоҳ асарнинг қадри, қиммати! Беш кундан бери эса машҳур ўрис адиби Василий Шукшиннинг «Иккинчи сеансга чипта» (2016, Ўроз Ҳайдарнинг таржимаси) китобини ўқияпман. Сибир қишлоқларининг содда, тўпори (ўзимизнинг Шукур Холмирзаев асарлари қаҳрамонларига ўхшатаман) оддий одамлари ҳаётидан лавҳалар… Қулман Очил ва Набижон Боқийнинг қисса ва йўл-очеркларини ҳам ўқидим. Иккаласиям насримизда зўр янгиликлар ясашига шубҳам йўқ.\nИсломжон Ёқубов, адабиётшунос:\n— Алишер Мирзонинг «Мусаввир», Асад Дилмуроднинг «Заррадаги олам» китобларини ўқиб чиқдим.\nАбдуқаюм Йўлдошев, ёзувчи:\n– Шуҳрат Ризаевнинг 2015 йили Ғафур Ғулом номидаги нашриёт-матбаа ижодий уйида чоп этилган «Баҳодир Йўлдошев театри» китобини мириқиб ўқияпман. Номидан билиниб тургандир, китоб театр санъатимиз дарғаларидан бири Баҳодир аканинг ҳаёти ва ижодий лабораторияси ҳақида. Шуҳрат ака самимий меҳр, эҳтиром билан битган мақолалар, бадиалар, қайдлар кўз олдингизда фидойи Ижодкор Шахс сиймосини гавдалантиради.\nНазар Эшонқул, ёзувчи:\n— Освальд Шпенглернинг «Закат Европы» («Европанинг сўниши») фалсафий трактатини қайта ўқияпман. Бу асар Гётенинг «Фауст» асари таҳлили асосида ёзилган бўлиб, ХХ аср Европасига хос бўлган маънавий-маърифий эврилишлар, ўзгаришлар, инсоният тамаддуни, тақдири ҳақидадир. Трактат 1918 йили ёзилган бўлса-да, ҳамон долзарблигини йўқотгани йўқ.\nКарим Баҳриев, ёзувчи, журналист:\n— «Рисолаи азиза» (Сўфи Оллоёрнинг «Саботул ожизин» асарига шарҳ) китобини ўқияпман.\nФахриддин Низом, шоир:\n— Айни пайтда Фаридуддин Атторнинг «Тазкират ул-авлиё» тазкираси, ёзувчи Абдулҳамид Исмоилнинг «Жинлар базми ёхуд катта ўйин» романи ва инглиз тилида ижод қилган тринидадлик шоир, Нобель мукофоти соҳиби Дерек Уолкоттнинг (1930- 2017) «White Egrets» («Оқ қарқаралар») шеърий тўпламини ўқияпман.\nТазкира мутасаввиф алломаларнинг ибратли ҳаёт тарзи ва баъзан тайёргарлиги йўқ ўқувчининг ақлига сиғмайдиган ҳайратомуз фикр-мулоҳазаларидан, роман эса қатағон даврида қамоққа олинган ёзувчининг ажал комида туриб ҳам жонини омон сақлаб қолиш ўрнига ижод ҳақида қайғуришидан ҳикоя қилади.\nШоир Дерек Уолкоттнинг «ҳар доим ўзинг туғилиб ўсган миллат қаторида бўлиш, ҳатто муҳаббат ҳаққи-ҳурмати учун ҳам унинг қаторидан чиқмаслик»ни шиор қилиб олгани, шеърлари руҳига ҳам ушбу позиция – турим сингдириб юборилгани ҳайратлантиради. Ташбиҳлари, образлари тиниқ, одамга завқ беради.\nРустам Мусурмон, шоир:\n— Миртемирнинг 4 жилдли асарларини, Сирожиддин Рауфнинг «Сиз менга кераксиз» шеърлар тўпламини ўқидим. Кортасарнинг «Другое небо» ҳикоялар тўпламини ўқияпман.\nСобир Ўнар, ёзувчи:\n— Нажмиддин Комиловнинг Навоий ғазаллари таҳлилига бағишланган «Хизр чашмаси» китобини ўқияпман.\nМуҳаммад Исмоил, шоир:\n— Мирзо Бобур бобомизнинг қизи Гулбаданбегим қаламига мансуб «Ҳумоюннома» асарини ўқияпман. Бу китоб аввал ҳам чоп этилган. 2016 йил «Ўзбекистон» нашриётида яна қайта чиқди. Форс тилидан Аҳмад Қуронбеков таржимаси. Барчага ўқишни тавсия қилар эдим. Шунингдек, Абдуқодир Жийлонийнинг «Раббонийликни англаш» китобини ўқимоқдаман.\nМинҳожиддин Мирзо, Ўзбекистон Республикаси Маданият вазирининг биринчи ўринбосари:\n— Эркин Воҳидовнинг янги чиққан “Танланган асарлар”ини ўқияпман. Алишер Навоийнинг “Лисонут тайр”ини, Абдулла Ориповнинг “Илоҳий комедия”дан таржималарини қайта ўқидим. Кўҳна япон шеъриятидан таржималар қилдим.\nЛуқмон Бўрихон, ёзувчи:\n— Томас Маннинг «Иосиф ва биродар»лари асарини Шарқ достонларига қиёсан ўқимоқдаман.\nТоҳир Саидов, Ўзбекистонда хизмат кўрсатган артист:\n– Аваз Муқон тахаллуси билан ёзадиган муаллифнинг (асл исми Болтавой Шодиев) «Чўпон» номли романини ўқиб тугатиш арафасидаман. Ҳажми катта бўлмаган ихчамгина роман. Чиройли ёзилган экан. Қисқача мазмуни бундай: ўзбек чўпон йигити интернет орқали италиялик Севиля деган қиз билан танишиб қолади. Бир-бирларига ёзишади. Ахийри йигит Италияга бориб, қизнинг оиласи билан танишади. У ерда ўзбек ресторанини очади. Қиз эса бизнинг менталитетимиз, урф-одатларимизни ўрганади. Икки ёш қурадими-қурмайдими – билмадим, чунки асарни ҳали ўқиб тугатганим йўқ (кулади).\n— Стендалнинг «Қизил ва қора» романини ўқияпман.\nРавшан Хонниёз, бизнес-консультант:\n– Мен мутолаа қилаётган китоб В.Довганнинг «1000 лет после смерти» («Ўлимдан кейин 1000 йил»). У бахт, бойлик, ривожланиш, муваффақиятга эришиш йўли ва ғолиблар академияси ҳақида.\nБаҳодир Каримов, филология фанлари доктори, профессор:\n— Саид Аҳмаднинг «Қоракўз Мажнун» ҳикоялар тўпламини қайтадан ўқиб чиқяпман. Ундан олдин Хуршид Дўстмуҳаммаднинг «Донишманд Сизиф» фалсафий романини мутолаа қилган эдим.\nЖаббор Эшонқул, фольклоршунос олим:\n— Германиялик олим Карл Райхлнинг «Туркий халқлар эпоси» номли китобини қайта варақлаяпман. Олим билан шахсан танишман. Уйимизда бир неча бор меҳмон бўлган, мен уникида. Бу китобда ўзбек фольклор материалларига суянган ҳолда жамики туркий халқлар эпосига янгича бир муносабат мавжуд. Карл Райхл асли инглиз адабиёти мутахассиси. Бир пайтлар Оксфордда шу фандан дарс берган. Жеймс Жойс, Беккет, Кафка, Камю каби адиблар ижодини яхши билади. Ғарб адабиёти мутахассиси бўлган олимнинг фольклорга ёндашуви тамомила бошқача бўлади. Бу китоб инглиз тилида Америкада чоп қилинган. Туркча ва русча таржималари ҳам мавжуд. Менга илгари туркчаси билан танишиб чиққандим. Ҳозир эса русча вариантини кўраяпман. Таржимада нималар ўзгарди экан, шуни билиш учун.\nИккинчи китоб А. Афанасьевнинг «Славян халқлар мифологияси» («Славянская мифология») китоби. А. Афанасьев рус, умуман, дунё фольклоршунослигида катта ўринга эга олим. Бу китобда фольклорга, айниқса, маросим фольклорига доир жуда муҳим масалалар кўтарилгани, улар тил тарихи билан боғлиқ ҳолда ёритиб берилгани билан қадрлидир.\nБадиий китоблардан Нажиб Фозил Кисакўрак, Рауф Парфи, Лорканинг шеърий китобларини ўқияпман. Бу китобларни ора-сира тез-тез варақлаб тураман. Одатим шундай, ўқиган китобларни қайта ўқигим келаверади.\nЭркин Абдураҳмонов, “Янги аср авлоди” нашриёт-матбаа маркази директори:\n– Бизнес-психолог Тонни Крэбб қаламига мансуб “БезУмно занят” китобини мутолаа қилмоқдаман. Бугунги кун кишиси онгида доимий банд бўлиш, бунинг ортида яхши даромад кўриш муваффақият белгиси, бахт-саодатнинг бир кўриниши деган тасаввур шаклланиб қолмоқда. Бир вақтнинг ўзида бир қанча масалаларни ҳал этиш билан доимо банд бўлиш, афсуски, самарадорлик белгиси эмаслиги, яхши даромад кўриш билан тўлақонли ҳаёт кечириш, ҳузур-ҳаловат кўриш ўртасида ниҳоятда катта тафовут борлигини муаллиф ҳаётий воқеалар, шахсий кузатишлари ва илмий изланишлари натижалар ёрдамида ёритишга ҳаракат қилган. Муаллиф келтирган далиллар, бугунги тезлик замонида доимий бандлик уммонидан қандай чиқиш йўллари хусусидаги мулоҳазалари бу мавзуга тўқнаш келган ўқувчига фикрлаши учун яхши манба бўла олади. Бугун ноширчиликда оммалашган нобадиий “нон-фикшн” номи билан юритилаётган адабиёт турига кирган мазкур китобни ўқиш фойдадан холи бўлаётгани йўқ.\nИслом Ҳамро, шоир:\n– Икки кун аввал Шароф Рашидовнинг «Кашмир қўшиғи» асарини яна бир марта ўқиб чиқдим. Ҳақиқатан ҳам жуда гўзал севги достони! Айни пайтда эса Абдулҳамид Исмоилнинг Абдулла Қодирий бобомиз ҳақидаги «Жинлар базми ёхуд катта ўйин» романини ўқияпман.\nИсмоил Шомуродов, ёзувчи:\n– Ҳозирда қўтир кўнгил болалик туйғуларини ҳис этиши учун «Булбулигўё» китобини (эртаклар), ёшлик ҳаяжонларини қайта туйиш учун «Зардўшт таваллоси»ни (фалсафий фикрлар, исёнкор ғоялар, ноанъанавий қарашлар) қайта мутолаа қилиш илинжидаман. Бироқ, беҳуда… Энди болаликдаги сеҳр олами ўрнига эртакларимизда даҳшатлар ифодалангандай, Ф.Ницше эса қуруқ сўзбозлик қилгандай… Шундан бир фикрга келдим: бугунги кун адабиёти ҳиссиз эмас, балки бизнинг ахборотга мослашган кўнглимиз даққилашган, холос.\nРисолат Ҳайдарова, «Шарқ юлдузи» журнали бўлим бошлиғи:\n– Мен кеча оқшом инглиз адибаси Шарлотта Бронтенинг «Жен Эйр» романини ўқиб тугатдим. Анча илгари унинг «Ўқитувчи» романини мутолаа қилган эдим, лекин менда катта таассурот қолдирмаган (ҳолбуки, адабиётшунослар бу асарни адиба ижодида муҳим босқич деб ҳисоблайди). «Жен Эйр» эса менга ёқди, «Ўқитувчи»дан кўра анча мукаммал ва юксак экан.\nАдиба ўша давр романчилиги учун хос бўлган ифода услубига зоҳиран риоя этса-да (масалан, асар воқеалари бош қаҳрамон тилидан ҳикоя қилинади, воқеалар, албатта, яхшилик билан тугайди), ботинан мавжуд романнавислик услубларига қарши исён кўтарган. Бу аёл руҳияти тасвирида, унинг хатти-ҳаракатларида, ҳатто табиат тасвирида, қаҳрамонларнинг муҳаббати изҳорини кўрсатишда, инглиз ижтимоий ҳаётини атрофлича ёритишга уринганида кўринади.\n— Ҳозир Жалолиддин Румий «Маснавий»лари асосида устоз Ҳамидулла Болтабоев нашрга тайёрлаган «40 ривоятга 40 шарҳ» китобини роҳатланиб ўқияпман. Олдинроқ устозимиз Абдулла Ориповнинг «Биринчи муҳаббатим» китобини, Орзиқул Эргашнинг ҳикоялари ва қиссалари ўқиб чиққандим.\nДаврон Ражаб, «Жаҳон адабиёти» журнали шеърият бўлими мудири:\n— Ҳозирги кунда Ойбек асарлари билан қизиқиб қолдим. Севимли адибимизнинг уй-музейига қилган ташрифимиз туртки бўлди. Буни қаранг, аввал бормаган эканман. Мен шу пайтгача устоз адибнинг фақат шеърларинигина билар эканман. Ҳозир у кишининг таржималари ва «Навоий» романини ўқияпман… Гарчи Ҳерман Ҳессенинг «Чўл бўриси» романини мутолааси якунланмай қолган бўлса ҳам.\nИсажон Султон, ёзувчи:\n— «Билгамиш» достонини ўқияпман.\nАлишер Нарзулло, шоир:\n— Рамазони шариф шарофатидан Қуръони каримни қайта ўқимоқдаман. Бадиий адабиёт намуналаридан Нодар Думбадзенинг «Эллада»сини ўқидим. Бу ҳикоя одамийлик, Ватан соғинчи, буюк йўқотиш ва инсон изтироблари… ҳақида. Кўнглим қаттиқлашиб бораётганини ҳис эта бошлаганда доим шу асарни қўмсаб қоламан. Ҳар гал ўқиб тугатганимда кўнглим аза чиққан уйдек ҳувиллаб қолади.\nСирожиддин Рауф, «Шарқ юлдузи» журнали бош муҳаррири:\n— Муборак Рамазон кунларида Аҳмаджон Чориев нашрга тайёрлаган «Ҳазрати Султон Мирҳайдар маноқиби (тарихи)»ни ўқияпман. Китобнинг бадиияти, тарбиявий аҳамияти жуда юксак. Шу кунларда итальян шоири Петрарка ва рус шоири Андрей Вознесенский ижодини, айниқса, улар ёзган сонетларни қиёсий ўқиб, ўрганиб чиқяпман. Вознесенский шеърларида Петраркага хос шаклий уйғунлик бор. Раҳматли Нодир Норматовнинг «Зулайхо дарахти» романини қайта ўқидим. Ундаги тасвир, бадиийлик, тилнинг гўзаллиги мени ҳайратга солди.\nШокир Долимов, таржимон:\n— Шайх Муҳаммад Содиқ Муҳаммад Юсуфнинг «Ижтимоий одоблар», Алихонтўра Соғунийнинг «Тарихи Муҳаммадий» китобларини рус тилига, Жоанн К. Роулингнинг «Гарри Поттер и дары смерти» китобини ўзбекчага таржима қиляпман.\n— Француз драматурги Жан Доминик Боббининг «Скафандр ва капалак» романини такрор, Лев Толстойнинг «Тирилиш»ини илк бор ўқияпман.\nАбдуғафур Искандар, «Турон замин зиё» нашриёти директори:\n— Айни пайтда Ҳаёт Шодмоннинг «Энадарё» шеърлар тўпламини ўқияпман. Сал олдинроқ Улуғбек Ҳамдамнинг «Адабиёт – кўнгил кўзгуси» китобини ўқиб чиққан эдим.\nМуҳаммад Шариф, ёзувчи:\n— Албер Камюнинг «Вабо» романи ва «Бегона» қиссасини ўқиб тугатганимга икки-уч ҳафта бўлди. Бу китобни иккинчи марта ўқишим. Роман ва қиссани илк бор талабалик пайтим рус тилида ўқиганман, жуда катта таассурот қолдирган эди. Ўзбек тилида қайта ўқиб, ёдимдан кўтарилган манзаралар ёки рус тилини ўша пайт жуда яхши билмаслигим туфайли кўздан қочирилган деталлар ўрнини тўлдирдим. Лекин бир нарсага амин бўлдимки, рус тилида чала тушуниб мутолаа қилган бўлсам-да, Мерсо персонажини, унинг туйғуларини тўғри илғаган эканман. Ўзбек адиблари бу қиссасига турлича муносабат билдирган, Мерсонинг характери турли баҳсларга сабаб бўлган. Мен эса бу қиссани яхши кўраман.\nБир ҳафта олдин, каллаи саҳарлаб дарвоза тақиллатиб қолди. Чиқсам, ҳурматли ёзувчимиз Набижон Боқийнинг шахсан ўзлари. «Йўлим Юнусободга тушганди, кириб ўтдим, тезда мана бу китобни ўқиб чиқинг, ҳижжалаб ўқинг», дея қўлимга Максим Горкийнинг «Россия бўйлаб» (По Руси) китобини тутқазди. Ҳозир шу китобни ўқияпман. Тўғриси, мактаб дарслигига киритилган «ўта коммунистик» ғояга бурканган асарларидан кейин Горкийга қизиқишим йўқ эди. Набижон ака берган китобдаги илк ҳикояни ўқибоқ фикрим буткул ўзгарди. Хуллас, ҳозир Горкийни ўзим учун қайта кашф қиляпман.\nЛазиз Тангриев, Ғафур Ғулом номидаги НМИУ директори:\n– Имом Ғаззолийнинг «Иҳёу улумид дин»ини ўқияпман. Дунё миқёсида машҳур китоблардан бири. Унда ислом дини қоидалари, илмларни тартиблаштириш, шариат аҳкомларини тартибга солиш масалалари ёритилган. Динга қандай амал қилиш керак? Шариатда нималар муҳим? Хуллас, ислом динини тўлиқ ўрганмоқчи бўлган одам албатта бу китобни ўқиш керак. Бир мартада тушуниш қийин. Бу китобни ҳатто уламолар ҳам беш-олти марта ўқиши керак, менимча. Бугун ҳамма турли масалада тортишади, биров у, биров бу дейди, имом Ғаззолийни ўқимайди. Бу зот минглаб ҳадислар, улуғ саҳобалар ҳаёти асосда Қуръони карим сураларини ўрганиб, жуда катта илм қилган. Керакли китоб. Мен, шунингдек, Чўлпоннинг «Кеча ва кундуз» китобини қайта ўқияпман. Булгаковнинг «Уста ва Маргарита»сини русчада мутолаа қиляпман.\nБобур Бобомурод, шоир:\n– Мен Амир Темур ҳақидаги асарларни йиғиб, ўқиб-ўрганяпман… (Яздийдан ҳозирги кунгача бўлган муаллифларни). Тожикистондан китоблар олиб келгандим, форс-тожик шеърияти намуналарини тожикчада ўқияпман.\nГулбаҳор Саид Ғани, «Ферганская правда» газетаси бош муҳаррири:\n— Охирги мутолаа қилган йирик асарим Исажон Султоннинг «Озод» романи бўлди. Кўпроқ шеърлар ва кичик ҳажмли асарлар ўқидим. Айни дамда Марина Цветаева шеърларига ошноман. Илмий иш баҳонасида «Янги Фарғона» газетасининг 1935 йилдаги сонларини ўқидим. Баҳонада Ғулом Ғафур деган ёзувчини кашф қилдим. Унинг ҳикоялар тўпламини ўқиб чиқдим.\nШарифжон Аҳмедов, ёзувчи ва таржимон:\n— Орадан кўп вақт ўтиб, бирданига уч асарни такроран, қиёсий мутолаа қиляпман: Андрей Платоновнинг «Джан» повести (1934), Алексей Черкасовнинг «Хмель» (1963) ва Маркеснинг «Ёлғизликнинг юз йили» (1967) романлари. Биринчи асарда Назар Чагатаев унутилган ва овлоқларда хору зорликда сўнгги кунларини кечираётган ўз қавмини саодат сари элтишга уринса, «Хмель»да дажжол пошшо тузумидан қочиб, тайганинг қўлетмас ичларида қўним топган қадимчи-староверлар ўзларининг маҳдуд турмушлари билан андармон бўлади. «Ёлғизликнинг юз йили» сюжетлари эса кўпларга таниш бўлса керак. Турли давр ва бўлакча адабий анъаналарга тааллуқли бу асарларнинг тамоман ўзига хос муҳитларидан умумий интилиш ва ҳамоҳанг кайфиятларни излаб топиб, ҳар учаласини бир тадқиқотда бирлаштириш режаларини ўйлаяпман…\nБахтиёр Олломурод, журналист ва ёзувчи:\n– Лев Толстойнинг «Тирилиш» романини қайта ўқияпман. Мамлакатимизда виртуал қабулхоналар очилди. Жуда яхши бўлди. Дейлик, суд ходимларининг муносабати кўнгилдагидек эмас. Ҳалиям бюрократия учрайди… Ўзгаришлар бор, аммо кўнгилдагидек эмас. «Тирилиш»да қаҳрамон маҳбуслар аҳволини енгиллаштириш учун турма бошлиқларининг олдига киради, лекин шундай жавоб бўлади: «Сиз уларнинг ёнини олманг, улар ниҳоятда семириб кетяпти. Ўзингиз туппа-тузук дворян оиласи вакили бўлатуриб, нега исқирт одамларнинг ёнини олиб юрибсиз!». Бизнинг суд-ҳуқуқ тартибот органлари бундай фикрни ошкора айтмаса ҳам гоҳида муносабати ўхшаб кетади-да! Ана шу жиҳат «Тирилиш»ни қўлимга олишга ундади.\nХосият Рустамова, шоира:\n— Яқинда Жек Лондоннинг «Мартин Иден»ини, билмадим, нечанчи марта ўқиб тугатдим. Ҳозир Булгаковнинг «Уста ва Маргарита»сини ўқияпман. Соғинган китобларим булар.\nНаргиза Розиқова, «Бекажон» газетаси муҳаррири:\n– Бальзакнинг «Горио ота» асарини иккинчи марта ўқияпман. Талабалигимда мутолаа қилгандим. Оталар ва фарзандлар ҳақидаги асар. Отанинг қизларига чексиз муҳаббати қадрланмайди. Ҳар бир фарзанд ўқиб, хулоса чиқариши керак бўлган ажойиб роман.\nБахтинисо Азимбоева, руҳшунос:\n– Мен айни пайтда Дипак Чопранинг «Исцеления души» китобини ўқияпман. Аюрведа медицинасининг Цегун услубини тадқиқ этяпман. Нуқтали массаж услуби, йога, медитация ҳақида ўқиб, ўрганяпман.\nҲусейин Байдемир, Эрзурум (Туркия) университети доценти, туркийшунос:\n— Ўтган ҳафта Исажон Султоннинг «Боқий дарбадар» романини ўқиб чиқдим. Бу ҳафта Ибн Баттута ёзган машҳур саёҳатномани ўқимоқдаман. Бу саёҳатнома тарихда «Риҳла» номи билан ҳам машҳур. Асар XIV асрда ёзилган. Асарда Ўрта Осиёдан, Олтин Ўрда давлати фуқароси бўлмиш ўзбеклардан ҳам баҳслар кетади.\nМаъруфжон Йўлдошев, Эгей университети (Туркия) доценти:\n— Ҳозирда Ибн Халдуннинг Шарқ фалсафасининг дурдоналаридан бири сифатида эътироф қилинган «Муқаддима»сини ўқияпман. Ҳар соҳада жуда қизиқарли фикрлар баён қилинган. Алломанинг адабиёт ва тил билан боғлиқ илғор фикрлари ҳозир ҳам қимматини йўқотмаган.\nЭрдон Эсонов, Тошкент шаҳридаги «Шайх Зиёвуддинхон» жоме масжиди имом-хатиби:\n— Ҳозир Ваҳба Зуҳайлийнинг «Тафсири Мунир»ини ўқияпман. Аввалроқ Александр Дюманинг «Иф қалъаси маҳбуси» романини тугатган эдим.\nҒафур Шермуҳаммад, ёзувчи:\n— Исажон Султоннинг «Генетика», Абдуқаюм Йўлдошнинг «Йўл» асарларини ўқидим.\nМубашшир Аҳмад, ношир, исломшунос:\n— Айни пайтда Фёдор Достоевскийнинг «Жиноят ва жазо» китобини ўқияпман.\nАъзам Обидов, шоир, таржимон:\n— Эврил Туроннинг турк бирлиги, миллатпарварликка даъват этадиган «Ўлмас қоялар», «Туманли кунлар» асарларини; Эмин Усмоннинг «Томир» асарини ўқияпман. Яна олмонча шеърлар, олмон адиблари ҳаёти ҳақида маълумотлар билан танишяпман.\nСанжар Назар, «Академнашр» нашриёти директори:\n— Шу кунларда турк ёзувчиси Фарук Демирелнинг «Санчиқ» ҳикоялар тўпламини ўқияпман. Жамиятдаги муаммолар, инсоннинг оғриқли кечинмалари ажиб бир тарзда юмор оҳангида баён этилиши менга маъқул келди.\nНазокат Азим, «Сўғдиёна» газетаси бош муҳаррири:\n— Айни дамда Кэндзабуро Оэнинг «Эхо небес» деган китобини ўқияпман. Хиросимага атом бомбаси ташланганидан кейин япон оилаларида ногирон (ақли заиф) болаларнинг дунёга келгани, ота-оналарнинг изтироблари… Бош қаҳрамон адабиётшунос аёл, инглиз адабиёти бўйича доктор. Асарни чуқурроқ тушуниш учун Фланнери О’Коннор ижоди билан ҳам бироз таниш бўлган маъқул. Оғир асар. Икки кун олдин ўқиб тугатганим Жожо Мойеснинг «Бир плюс бир» асарини эса “ямламай ютдим”. Шунчаки дам олиш учун дуруст. Икки болали хизматкор аёл билан омади қочган бойваччанинг муҳаббати — ҳеппи энд…\nБотир Эргашев, шоир:\n— Рамазон – покланиш ойида Аҳмад Лутфий Қозончининг «Саодат асри қиссалари» асарини бешинчи марта ўқиб чиқяпман. Бундан аввал Чингиз Айтматовнинг «Сомон йўли» қиссасини ўқигандим.\nУмид Бекмуҳаммад, тарихчи ва публицист:\n– 8 май куни Санкт-Петербург-Урганч йўналишидаги самолётда 48 килограмм китоб, газета-журналлар олиб келдим. Улар орасида Михаил Лермонтов ва Лев Толстойнинг 1889 йили нашр этилган сайланмалари, кўплаб бадиий, тарихий, фалсафий китоблар, «Загадки истории», «Секретные архивы», «Совершенно секретно», «Секретные материалы», «Тайны и загадки», «Невыдуманные истории», «Запретная история», «Война и отечество», «Историк», «Ступени», «Загадки ХХ века», «История», «Мир криминала», «Биография», «Секреты и архивы», «Архивы ХХ века», «Тайны СССР» каби журналлар бор. Айни пайтда фақат журналларни ўқиб чиқишга улгурдим.\n«Есенин глазами женщины» китобини таржима қилиш учун шоир Болтабой Бекматовга, «Достоевский глазами современников» тўпламини эса Темур Тангрибергановга топширдим. Юқорида тилга олинган бошқа китобларни ҳам кимдир таржима қилишни хоҳласа, қайтариб бериш шарти билан тақдим этишим мумкин.\nФароғат Худойқулова, шоира:\n— Абдураззоқ Самарқандий «Матлаи саъдайн ва мажмаи баҳрайн» китобини, Луқмон Бўрихоннинг «Тун қаъридаги шуъла» қисса ва ҳикояларини, Ахтамқул Каримнинг «Қароғимда гуллайди Ватан» шеърий тўпламини ўқидим.\nАбдулазиз Муборак, шоир:\n— Шукур Холмирзаев «Танланган асарлари»нинг 1-жилдини, Маҳмуд Асъад Жўшоннинг «Рамазон ва тақво» китобини, Чингиз Айтматов қиссаларини қайта-қайта ўқияпман. Охирги ўқиган китобим Набижон Боқийнинг «Чингиз афандига мактублар»идир.\nАброр Мухтор Алий, исломшунос:\n— Имом Суютийнинг «Итқон» деган асарларини ўқиб тугатдим. Бу китоб Қуръони каримга оид илмлар борасида сўз юритади. Айни пайтда Абдулмажид Туркмонийнинг «Диросотун фий усулил ҳадис алаа манҳажил ҳанафия» (Ҳанафийлик манҳажига кўра ҳадис усулида дарслар) китобини мутолаа ва таржимаси устидаман. Бу асар бизнинг ҳанафий мазҳабимиз асосчиси Имом Абу Ҳанийфа раҳимаҳуллоҳнинг, у зотнинг шогирдлари Имом Абу Юсуф, Имом Муҳаммадларнинг, улардан кейин ҳанафийлик мазҳаби усулларини жамлаган Ийсо ибн Абоннинг асарларидан «Ал Ҳужажул Кабир» ва «Ал Ҳужажус сағир»ни ўз ичига олади. Китоб энг ишончли ва эътиборли ҳанафий уламоларнинг мутақаддимларидан бошлаб мутааххирларигача барчаларини усуллари борасида сўз юритади. Тоҳир Маликнинг «Одамийлик мулки» асарини ҳам ўқияпман. Бу китоб маънавият, ахлоқ ва инсоний қадриятлар борасида жуда ажойиб услубда сўз юритади. Шеъриятдан Хайрулла Ҳамидовнинг «Суянчиқ» асарини мутолаа қиляпман. Нажиб Фозилнинг «Зиндондан Маҳмудга мактуб»ини таржимаси устида ҳам ишлаяпман.\nАлишер Назар, шоир, журналист:\n— Муҳаммад Абдулҳай Лакҳнавийнинг «Ғийбат ўзи нима?» номли рисоласини ўқидим. Китобда замон одамларининг бутунлай ғийбатга мубтало бўлиб қолгани, ғийбат арзимас гуноҳ саналиб қолгани, ваҳолакни, ғийбат зинодан-да оғирроқ гуноҳлиги ҳақида сўз боради. Китоб ўзига хос услубда ёзилган. Урду тилидан Ёрқинжон Фозилов таржимаси.\nИсмоил Муҳаммад Юсуф, «Ҳилол-нашр» нашриёти раҳбари:\n— Рамазон ойи муносабати билан Шайх Абдуллоҳ Иззиддиннинг «Рўза ойининг улуғлигини даъватчи ва авомларга эслатиш» китобини ўқияпман. Бундан аввал Шайх Муҳаммад Саид Муҳаммад Ҳасан ал-Бухорийнинг «Аллоҳни кўп зикр қилувчи эркак ва аёлларнинг вирдлари (вазифалари)» китобини ўқигандим.\n— Сўнгги дам олиш куни ёзувчи Орзиқул Эргашнинг «Шоҳсанам» номли китобидаги иккита қиссасини ўқидим. Биринчиси — «Шоҳсанам», иккинчиси — «Олис юлдузлар». Очиғи, уларни берилиб, мароқ билан ўқидим. Ўқидим-у, биз кўпинча классик, донгдор ёзувчиларнинг асарларига талпинамиз-у, шундоқ ёнимизда юрган камтар, аммо яхши ёзувчиларнинг битикларини эътибордан четда қолдирамиз, деб ўйладим.\nАйни пайтда ўз одатимга кўра уйда битта, ишхонада бошқа китобни ўқияпман. Албатта, уларнинг жанри фарқ қилади. Уйда таниқли рус ёзувчиси, кинорежиссёр Василий Шукшиннинг «Иккинчи сеансга чипта» номли («Ўзбекистон» нашриёти, 2016) ҳикоялар тўпламини ўқияпман. Таржимон – истеъдодли шоиримиз Ўроз Ҳайдар. Гарчи ҳикоялардаги воқеалар Россиянинг олис посёлкаларида рўй берса-да, бот-бот ўзимизнинг қишлоғу овулларимиздаги одамларнинг нафасини туйгандай бўласиз. Шукшиннинг бир қарашда оддий, сокин ҳикоялари жозибасига асир тушганингизни сезмай қоласиз. Ана шу оддийлик ва сокинлик қаърида улуғвор инсоний қудрат, жасорат, халоскор эътиқод бор эканини ҳис қиласиз.\nИшхонада Ўзбекистон халқ ёзувчиси, «Тафаккур» журнали бош муҳаррири Эркин Аъзамнинг «Эрталабки хаёллар» номли китобини ўқияпман. Салкам олти юз бетлик бу тўпламдан устоз адибнинг долзарб мавзудаги мақолаю сафарномалари, фиқралари, адабий қайдлари, хотира ва суҳбатлари ўрин олган.\nШаҳноза Тўрахўжаева, журналист:\n– Яқинда Жорж Оруэллнинг «1984» асарини ўқиб тугатдим, ҳозир «Галатепага қайтиш» (Мурод Муҳаммад Дўст), «Эдварда» (Кнут Гамсун, асарнинг асл номи «Пан», Муҳиддин Омон уни шу ном билан таржима қилган негадир), «Муҳокамат ул-луғатайн» («Академнашр» нашриётида чиққан янги нашри, Қосимжон Содиқов таҳлили, табдили ва талқинида) китобларини ўқияпман. Зулхумор Мирзаеванинг «ХХ аср ўзбек адабиётининг Америкада ўрганилиши» номли китоби навбат кутиб турибди.\nРустам Жабборов, журналист, адиб, таржимон:\n— Мен ҳозир хизмат тақозосидан «Ўзбекистон маданий мероси Шарқ қўлёзмалари институти тўпламларида» (Санкт-Петербург, Россия) китобини ўқияпман. Тўғрироғи шу китобнинг русча матни таржимаси билан шуғулланяпман. Жуда қизиқ китоб. Унда Россияда сақланаётган ва бир пайтлар ўзимиздан олиб чиқиб кетилган қадимий қўлёзмалар ҳақида маълумотлар ва уларнинг каталоги ўрин олган.\nАброр Зоҳидов, «7х7» газетаси бош муҳаррири:\n– Охирги ўқиган китобим – яқинда тақдимоти ўтказилган «Саробга алданганлар қисмати». Бу тўплам экстремизм йўлига кириб кетганлар, ёт ғояларга адашганлар ҳақида бўлиб, китоб уларнинг панжара ортидан йўллаган мактубларига асосланган. Лекин шу кунларда яна одатга кўра классикага қайтсам керак. «Авлодлар довони»ни ўқимаганимга бир йилдан ошиб кетибди…\nНигора Умарова, филолог:\n— Шу кунларда “Тафсири Ҳилол” ҳамда Татьяна Черниговскаянинг маърузалар тўпламини мутолаа қилмоқдаман. Олам ва одам ўртасидаги муносабатлар, Яратгувчи билан яратилмиш ўртасидаги алоқа, инсоннинг жамиятдаги ўрни қандай бўлиши керак?!.. “Қуръони карим”нинг шарҳлари тафсирланган Шайх Муҳаммад Содиқ Муҳаммад Юсуфнинг “Тафсири Ҳилол”нинг барча жуъзларини Муборак ойнинг тун осудалиги ҳамда саҳардан сўнг ўқиб ўзимни қизиқтирган барча саволларга жавоб топмоқдаман. Қолаверса, ушбу китобдаги шарҳларни ўқиган китобхон шарқ мумтоз адабиётидаги мажозларни, тасаввуфнинг моҳиятини ҳам тўғри англай олади.\nЙўл-йўлакай биолог, лингвист, семиотик и психолог Татьяна Черниговскаянинг мия фаолияти ҳамда унинг имкониятлари тўғрисидаги “Интернет, мозг и “жидкий мир” (“Интернет, мия ва “суюқлашган олам”, “Лекторий Прямая Речь” нашриёти, 2016 йил) китобини ўқиб чиқдим. Фикрлаши тор, мантиқий тафаккури ривожланмаган инсонларга нисбатан “ақлинг суюқлашиб кетибди” деган иборани кўп қўллашади. Олима сунъий онг, интернетнинг инсоннинг миясини фикрлаш қобилиятини “дангаса” қилиб қўяётганлиги, хотира ва унинг имкониятларидан фойдаланиш, инсон тафаккурини ривожлантириш хусусидаги психологик, биологик, нейролингвистик жиҳатдан қарашлари жамланган ахборот асридаги ўта долзарб китоб. Бугунги кунда “кимда кўп ахборот бўлса, дунёни бошқаради” эмас, “ахборотни таҳлил қилиб, уни танлай олиб, тўғри фойдалана оладиган инсон дунёни бошқаради” ақидаси ҳукм сурмоқда. XXI асрнинг “Ахборот қоронғу ўрмони”да машъал вазифасини бажара оладиган қўлланма.\nСўнг айнан шу нашриётда чоп этилган (“Лекторий Прямая Речь”) “Искусство и мозг” (“Санъат ва мия фаолияти”) маърузалар тўпламининг мутолаасини бошламоқчиман.\nНигора Тўхтаматова, «Ҳамкор-пресс» газетаси ходими:\n– Айни пайтда андижонлик ёзувчи Абдумутал Абдуллаевнинг «Қақнус» номли қиссасини ўқияпман. Унда улуғ шайх ва авлиё Фаридиддин Атторнинг ҳаёти ҳақида ҳикоя қилинади. Асарда инсоннинг камолотга, ҳаққа етишиш йўлидаги интилиш ва машаққатлари чиройли тасвирлаб берилган.\nҲасанхон Яҳё Абдулмажид, Тошкент шаҳридаги «Ислом ота» масжиди имом-хатиб ноиби:\n— Рамазон Қуръон ойи бўлгани учун ҳозир асосан Аллоҳнинг китоби Қуръони каримни ўқиш билан бандман. Шу билан бирга, Қуръондаги мўъжиза ва нукталар жамланган «Қуръонга доир 1000 та савол-жавоб» номли китобни ҳам варақлаб турибман.\nҲусайнхон Яҳё Абдулмажид, Тошкент шаҳридаги Хўжа Аламбардор масжиди имом-хатиб ноиби:\n— Рамазон кирганидан бери фақат Қуръони карим билан бандман.\nБекзод Шукуров, «Жамият» газетаси бош муҳаррири:\n— Охирги марта «Темур тузуклари»ни қайта ўқиб чиқдим. Айни пайтда Расул Ҳамзатовнинг «Менинг Доғистоним» (Асрор Мўмин таржимаси) китобини ўқияпман.\nДинара Дўлтаева, журналист:\n– «Open my eyes so I can see marvelous things». Муаллиф Aлиса Аллан – Буюк Британиянинг Ўзбекистондаги элчиси рафиқаси. У Африканинг қайсидир мамлакатида яшаган. Ўша ердаги аёлларнинг ҳаёти ҳақида ёзган. Билишимча, роман дунё миқёсида сотиляпти, янги чиққан асарлар орасида анча харидоргир. Уни дугонам Филиппинда сотиб олган. Менга эса муаллифнинг ўзи совға қилди. Ёлғон бўлмасин, ҳозирча бир саҳифа ўқидим. Столимда турибди. Албатта, охиригача мутолаа қиламан.\nШукуржон Исломов, блогер:\n— Мен яқинда Набижон Боқийнинг «Хоразмлик немислар» асарини ўқиб чиқдим. Четдан сургун қилиниб Хоразмга келиб қолган меннонитчи немислар ҳақида ҳужжатларга ва кексаларнинг хотираларига асосланиб қизиқарли ёзилган. Бундан ташқари, Ури Дан «Операция Энтеббе» қиссасини ҳам. Угандада гаровга олинган исроиллик фуқаролар қандай қутқариб олингани ҳақида тарихий китоб. Иккаласиям электрон вариантда ўқидим.\nНуриддин Сирожидиннов, Тошкент Ислом университети битирувчиси:\n— Абдулла Қодирийнинг «Ўткан кунлар»ини ўқиб, «Меҳробдан чаён»ни бошладим. Шунингдек, «Муштум» журналида ёзилган танқидий тахлилий мақолаларини қайта қайта ўқимоқдаман. Рамазон ойи киргани муносабати билан Маҳмуд Асъад Жўжон қ.с.нинг «Рамазон ва тақво» китобини ўқидим. Ҳозир Қуръони карим ўқиш билан бандман. Рамазондан кейин бир ой ичида «Меҳробдан чаён»ни тугатиб, Саид Ахмад асарларини бошламоқчиман. Айтганча, Ўткир Хошимовнинг «Дафтар ҳошиясидаги битиклар» асарини ўқиб мия дам олади.\nМаъмура Қутлиева, «Янги аср авлоди» нашриёт-матбаа маркази бош муҳаррири:\n– Эрих Фромм қаламига мансуб «Озодликдан қочиш» асарини мутолаа қиляпман (таржимон: Қодирқул Рўзматзода). Жамият ҳаётида рўй бераётган муҳим ўзгаришлар, муаммолар, инсон маънавий камолоти йўлидаги тўсиқлар, илмий тафаккур ривожига халақит бераётган эскича қарашлардан халос бўлиш асарнинг асосий ғоясини ташкил қилади. Эрих Фромм мазкур асари ҳақида «Озодликдан қочиш» – бу ўрта аср оламининг емирилиши туфайли келиб чиққан инсон ташвишлари феноменининг таҳлилидир», – деб ёзади.\nМазкур китоб фалсафий руҳда ёзилгани учун ҳам уни китобхон бир ўқишда тушуниши, моҳиятини англаши қийин. Мазмунан икки-уч қайта мутолаа талаб қиладиган «Озодликдан қочиш» асари яқин кунларда «Янги аср авлоди» нашриётида чоп этилади ва мен ушбу асарни барча китобхонларимиз ўқишларини тавсия қилган бўлардим.\nСаъдулло Қуронов, адабиётшунос:\n— «Замонавий ўзбек шеъриятида синтез» мавзусидаги диссертацияни ёзиш жараёнида Н.Дмитриеванинг «Сўз ва тасвир» номли монографиясини ўқияпман.\nМадина Мирзақобилова, талаба:\n– Григори Робертснинг «Шантарам» китобини ўқиш билан машғулман. Бундан аввал Жо Моеснинг «После тебя» («Сендан сўнг») китобини мутолаа қилган эдим. «После тебя» китоби «До встречи с тобой» («Сен билан учрашгунга қадар») китобининг мантиқий давоми бўлиб, Лунинг кейинги ҳаёти ҳақида ҳикоя қилади. «Шантарам» эса 20 йилга қамалган одамнинг 2 йилда қамоқдан қочиб, Ҳиндистонга боргани хусусида.\nМана, жавоблар билан танишдингиз. Янги китоблар қаторида эски, дурдона адабиётлар ҳам қайта ўқилаётганига гувоҳ бўлдингиз. Зеро, «такрорлаш — билимлар онасидир». Қолаверса, бундай китобларга талаб, эҳтиёж асло сусаймайди!\nМуддаомиз, китобга бўлган муҳаббат янада кучайсин. Орзумиз эса, Ўзбекистонимизни дунёдаги энг кўп китоб ўқийдиган мамлакатлар сафида кўришдир.\nДарвоқе, сўровномамиз тугагани йўқ. Жавобларингизни кутиб қоламиз.\nАнвар Намозов, Давронбек Тожиалиев\nЖавобларни тўплашда Саъдулло Қуронов ва Дилфуза Маҳмудова кўмаклашди. Уларга миннатдорлик билдирамиз.\nPS. Сўровнома юзасидан фикр-мулоҳаза ва жавобларингизни [email protected] манзилига юборишингиз мумкин.\n← Аввалги Аввалги Марк Туллий Цицерон. Нутқлар\nКейинги → Кейинги: Кун ҳикмати 42: Муҳаммад Али ўз исми ҳақида


Сирдарёлик ҳунарманд Фарзона Отахонова хонадонида маҳорат дарси ташкил этилди | O'zLiDeP\nO`zLiDeP Сирдарё вилоят Кенгаши Ёшлар билан ишлаш ҳамда Тадбиркорлик бўлими билан ҳамкорлигида “Тадбиркорлик: имконият ва истиқбол” мавзусида учрашув бўлиб ўтди. Тадбирда партия вилоят, туман Кенгаши ходимлари, тадбиркорлик ва ҳунармандчиликка қизиққан ёшлар иштирок этди. Мазкур тадбирда уйда ўтирган, мунтазам иш ўрнига эга бўлмаган хотин-қизларнинг иштирок этишларига алоҳида эътибор қаратилди.\nУчрашув иштирокчилари Сирдарё туманида истиқомат қилувчи ҳунарманд Фарзона Отахонова фаолияти билан яқиндан танишишди.\nТадбирда аввало бугунги кунда мамлакатимизда ҳунармандчиликка катта эътибор қаратилаётгани, дунёда пандемия туфайли юртимизда ҳам карантин чоралари кўрилаётганлиги сабабли аксарият ҳунармандлар уй шароитида маҳсулот ишлаб чиқаришда, хом ашё сотиб олишда имтиёзли кредитлар ажратилаётганлиги ҳамда кредит ажратишнинг тартиб-таомиллари ҳақида атрофлича тушунтириш берилди.\nШунингдек тадбиркор сифатида давлат рўйхатидан ўтиш, “Ҳунарманд” уюшмасига аъзо бўлиш ва унинг афзаллик жиҳатлари ҳам тушунтириб берилди.\nҲунарманд Фарзона Отахонова ёшлигидан синчков, бир нарсани кўрса дарров мустақил, бировнинг кўмагисиз ўзлаштириб оладиган зукко қиз эди. Бувижониси Ҳожи она ва онаси Муҳаббатхон ўз даврининг моҳир чеварлари бўлишган. Улардан кўриб опалари Ҳақиқатхон ва Шамсияхонлар ҳам бинойидек чевар бўлишди. Аммо, Фарзона бирор маротаба уларнинг олдида ўтириб астойдил касб сирларини ўрганган эмас. Камолиддин Беҳзод номли Миллий рассомчилик ва дизайн олийгоҳига ўқишга кирганда рассомчилик билан бир қаторда унинг тикувчилик, миллий ҳунармандчиликка бўлган қизиқиши ва истеъдоди юзага чиқди. У замонавий либослар тикиш, расм чизиш билан бир қаторда турли хил кераксиз нарсалардан, масалан тўнка, дарахт пўстлоғи, қоғозлардан шундай буюмлар, сувенирлар, кўргазмали қуроллар ясаб барчани лол қолдира бошлади.\nМана бугунги кунда у Сирдарё туманидаги 40-мактабда ўқувчиларга тасвирий санъат ва технология фанидан дарс бериш билан бир қаторда ҳунармандчилик билан шуғулланиб келаяпти. У тумандаги барча мактабгача таълим ташкилотларини безашда яқиндан кўмак бериб келмоқда.\nФарзона ҳар йили туман, вилоят, республика миқёсидаги турли танловларда ўз ижод маҳсуллари билан қатнашиб фахрли ўрин соҳиби бўлиб қайтмоқда.\nФарзона иштирокчиларга ўз кўргазмасини намойиш қилиш баробарида, ҳунармандчилик касби орқали ҳам яхши даромад топаёганлигини ҳам айтиб ўтди. Иштирокчиларни бирор бир касб, ҳунар эгаси бўлишга чорлади.\n- Чунки бугунги шиддаткор давр хотин-қизлардан ҳам биргина касб билан чегараланиб қолмаслик, бир неча ҳунарнинг эгаси бўлишни тақозо этмоқда, - дейди Фарзона Отахонова. - Иш билганга минг танга деб бекорга айтишмаган-ку. Ҳунар орқали аёл киши уйда ўтириб ҳам ўз оиласи фаровонлигини таъминлаши мумкин.\nУчрашув савол-жавобларга бой тарзда ўтди.\nO`zLiDeP Сирдарё туман Кенгаши


Сохта салафийлар фикхий мазхабларни инкор килнб, мазхабсизликни тартиб киладилар.\nИслом дини дунё бўйлаб турли минтақаларда тарқалгач, турли араб бўлмаган халқлар ҳам мусулмон бўлдилар. Табиийки, улар ўзларига Қуръони карим ва Пайғамбар (алайхис-салом) суннатла- ридан шариат аҳкомларини чиқариб, тартибга солиш имконига эта эмас эдилар.\nШундай қилиб, жамиятда аста-секин кишиларга диний ҳукм- ларни ўргатадиган, уларнинг саволларига жавоб бера оладиган, муайян илмларга эга инсонларга эхтиёж тобора ортиб борди. Шу тариқа турли диёрларда олимлар етишиб чиқа бошладилар. Имом Абу Ҳанифа, Имом Молик, Имом Шофеий ва Имом Аҳмадлар бугунги кунда ҳам мавжуд бўлган турт фиқҳий мазҳабга асос солдилар. Улар ибодатлар ва бошка барча масалаларни Куръони карим ва ҳадиси шарифга кўра маълум қоидаларга солиб чиқдилар. Манбанинг бойлиги ва Расулуллоҳ (алайҳис-салом)нинг айрим вақтларда бир амални турлича бажарганлари, бир масала бўйича турлича тасарруфлари ҳақидаги ҳадис ва хабарлар, ривоятлар бу олимларнинг ишларида ҳам маълум жузъий фарқларнинг пайдо бўлишига олиб келди. Шунингдек, турли минтақалардаги шароитларнинг хилма-хиллиги ҳам шариат масалаларида табиий тафовутларнинг юзага келишига асос бўлди. Масалан, шофеий мазҳабида таҳоратдан сўнг юз-қулни артмаслик афзал бўлса, ҳанафий мазҳабида артиш афзалдир. Демак, мазҳаблар тарқалганда ҳудудлардаги иқлим шароити ҳам эътиборга олинган. Бинобарин, Расулуллоҳ (алайҳис-салом)дан икки ҳолатни ҳам тасдиқловчи ривоятлар етиб келган.\nХанафийлик мазҳабида мазҳабсизлик деганда диисизликка олиб борувчи йўл тушунилади. Мазҳаббошилар ижтимоий ҳаётдаги муаммоларни ечишда Қуръон ва ҳадислардан фойдалаииб, му- сулмонлар учун дин борасида бирор савол қолдирмаганлар. Айнан саҳобаларга келсак, улар пайғамбардан сўраш ва улардап кейин ҳулафои рошидинлардан сўраш имкони бўлган. Саҳобалар ҳам ўзлари билмаган ва тушунмаган нарсаларини сўраб билиб олганлар. Мазҳаб изидан юришни ислом оламида муҳим деб қаралган. Шу кунгача ўтган барча уламолар ҳам бир мазҳабни қаттиқ тутиб, шу мазҳаб доирасида китоблар ёзиб қолдирганлар.\nҲ.Темиров ЎМИ Самарқанд вилоят вакиллиги ходими\nКиритилган вақти: 28/05/2020 13:45; Кўрилганлиги: 221\nМатериал манзили: http://sammuslim.uz/articles/actual/soxta-salafiylar-fikxiy-mazxablarni-inkor-kilnb-mazxabsizlikni-tartib-kiladilar\nЧоп этилган вақт: 13/07/2020 10:06


“Толибон” Ҳиротда. Эрон ва Туркманистон билан чегарадаги постлар эгаллаб олинди | Qalampir.uz\n“Толибон” Ҳиротда. Эрон ва Туркманистон билан чегарадаги постлар эгаллаб олинди\nОлам\t09 Июль 16:54 7176\n“Толибон” ҳаракати жангарилари Афғонистоннинг Эрон ва Туркманистон билан чегарасидаги назорат пунктларини эгаллади. Иккиси ҳам Ҳирот вилоятида жойлашган. Бу ҳақда бугун, 9 июль куни “ТOLOnews” телеканали маҳаллий божхона хизматидаги манбасига асосланиб хабар берди.\n“Толибон” вакиллари Франциянинг AFP нашрига Эрон билан чегарадаги Ислом-Қала назорат-ўтказиш пункти эгаллаб олингани ҳақидаги маълумотни тасдиқлаган. Бироқ, Афғонистон Ички ишлар вазирлиги ушбу нуқта устидан ҳукумат назорати йўқолганини рад этмоқда.\nШу ўринда қайд этиш керакки, Эрон пойтахти Теҳронда Афғонистон ҳукумати ва “Толибон” ҳаракати вакиллари мамлакатдаги инқирозни қуролли йўл билан эмас, сиёсий йўл билан ҳал қилиш устида ишлашга келишиб олганди. Кўриниб турибдики, ушбу музокаралар ҳали ўз натижасини берганича йўқ.\nЭслатиб ўтамиз, айни вақтда “Толибон” вакиллари Москвада бўлиб турибди. Ушбу ташриф давомида улар бир қатор баёнотлар берди. Хусусан, толиблар мақсади — “эркин Исломий Давлат тизими”ни яратиш эканини маълум қилди. Шунингдек, ҳаракат вакиллари Марказий Осиё давлатлари чегараларини бузмасликка ваъда берди. Бундан ташқари, “Толибон” айни вақтда Афғонистоннинг 85 фоизини назорат қилишини айтиб ўтди.\nМаълумот ўрнида, сўнгги бир неча ой давомида Афғонистонда ҳукумат кучлари ва толиблар ўртасида мамлакатнинг муҳим ҳудудлари учун кураш кетмоқда. “Толибон” ҳаракати мамлакатнинг 85 фоизини ўз назоратига олганини даъво қилганди. Айни вақтда Афғонистон расмийлари ушбу маълумотни рад этган. Қайд этиш керакки, Афғонистондаги беқарорлик хорижий қўшинларнинг мамлакатни тарк этиши фонида кучаймоқда.\nЭслатиб ўтамиз, АҚШ жорий йилнинг май ойидан ўз қўшинларини Афғонистондан олиб чиқа бошлади. Хабарларга кўра, расмий Вашингтон шу вақтга қадар 90 фоиз ҳарбий контингентини олиб чиққан. Режага кўра, Америка Афғонистонни тарк этиш жараёнини жорий йилнинг 31 августга қадар якунламоқчи. Италия ва Германия эса Афғонистонни бутунлай тарк этишга улгурган.\nХорижий қўшинларнинг Афғонистонни тарк этиши қўшни давлатларни ҳам хавотирга солмоқда. Жумладан Эрон, Туркманистон, Ўзбекистон ва айниқса Тожикистон Афғонистондаги кескинликдан безовта. Тожикистонга Афғонистон ҳудудидан нафақат ҳарбийлар, балки тинч аҳолининг ҳам қочиб ўтиш ҳолатлари кузатилди.\nҚўшимча маълумот учун, АҚШ ва унинг бошчилигидаги ҳарбий иттифоқ — НАТО кучлари 2001 йилнинг октябрь ойида Афғонистонга қўшин киритганди. Бунга 2001 йилнинг 11 сентябрида Америкада амалга оширилган террорчилик ҳаракатлари сабаб бўлган.\nАфғонистон Эрон Туркманистон Теҳрон “Толибон”\n19 Сентябрь 11:57 31837\n20 Сентябрь 13:55 31193\n18 Сентябрь 18:15 30972\n20 Сентябрь 18:17 30938\n19 Сентябрь 18:13 30692


13:44 08.02.2021 (Янгиланган 13:48 08.02.2021)\nФорс кўрфази Европада, одатда, “Кўрфаз” деб аталади, лекин Эрон ушбу ҳудуднинг фақат “Форс кўрфази” деган номини тан олади.\nТОШКЕНТ, 8 фев — Sputnik. Эрон Россия Ташқи ишлар вазирлигига Форс кўрфазининг номи нотўғри ишлатилиши юзасидан норозилик нотасини юборди, деб хабар қилмоқда РИА Новости.\nЭрон ТИВ расмий вакили Саид Хатибзаде маълум қилишига кўра, норозилик нотаси юборилишига Россия Ташқи ишлар вазирлигининг араб тилидаги олиб бориладиган Twitterи тармоғида эълон қилинган постда Форс кўрфазининг “Араб кўрфази” деб аталиши сабаб бўлган.\nМаълумот учун, Форс кўрфази араб давлатлари ва Европада, одатда, “Кўрфаз” деб аталади, лекин Эрон ушбу ҳудуднинг фақат “Форс кўрфази” деган номини тан олади. Сўнгги вақтларда айрим араб манбааларида “Араб кўрфази” номи ҳам учраб туради.


22 ноябр 2019, Тошкент вақти: 22:27\nЖефф Сешнз Дональд Трамп номзодини биринчи бўлиб қўллаб чиққан сенатор эди.\nАҚШ президенти Дональд Трамп ўзини Россиянинг 2016 йилги Америка сайловларига аралашганини тергов қилиш жараëнидан четлатган мамлакат Бош прокурори Жефф Сешнз (Jeff Sessions)ни истеъфога чиқарди.\nБош прокурорнинг лавозимидан бўшатилиши Трамп сайлов кампанияси билан Россия ҳукумати ўртасидаги ҳамкорлик бўлган-бўлмаганини тафтиш қилаëтган махсус прокурор Роберт Мюллер тергови тақдирини савол остида қолдирди.\nСешнз истеъфоси ҳақидаги расмий баëнотида¸ президент талабига мувофиқ ишдан кетаëтганини очиқлади.\nБош прокурорнинг ишдан бўшатилиши мухолиф демократалар томонидан Мюллер терговини издан чиқариш уриниши сифатида танқидга учради ва улар Конгрессни махсус прокурор ишини ҳимоя қилишга чақирдилар.\nТрамп сайловолди даврида Россия билан ҳеч қандай ҳамкорлик қилмаганини таъкидлаб келади.\nСешнз ўрнига Россия терговини танқид қилиб келаëтган Трамп маъмурияти раҳбари Матт Витайкер (Matt Whitaker) вақтинча Бош прокурор этиб тайинланди.


Мақола топилди: 32 та\n1. Ботир Хўжаев Ўзбекистон Молия вазири этиб тайинланди\n2. Бош вазир Қиролича панжасига панжа урмоқда!\n“Иккинчи Тетчэр” бўлишдан кўра, “Биринчи Мэй” бўлишни истаётган Тереза хоним Британияда ижтимоий тенгликни ўрнатмоқчи.\n3. Имомали Раҳмон ўғлини Душанбега ҳоким этиб тайинлади\nЖума куни Рустам Имомалининг пойтахт фаоллари билан билан учрашуви Тожикистоннинг барча телеканалларидан олиб кўрсатилди.\n4. ФАСОҲАТ, БАЛОҒАТДА, ЛАТОФАТДА ТЕНГИ ЙЎҚ\nЭй азиз! Киши учун китобдан азизроқ ва ёқимлироқ суҳбатдош йўқдир. Китоб фасоҳат, балоғатда, латофатда тенги йўқ, мунофиқликдан холи ҳамроҳдир\n5. Мирзиёев давлат мулки объектларини сотишда бюрократик тўсиқларни йўқотиш бўйича Фармонни имзолади\nФармон давлат мулкларини хусусийлаштиришда бюрократик тўсиқларни йўқотиш, хусусий мулкка сотилган объектлар негизида рақобатбардош маҳсулотларни (хизматлар) ишлаб чиқаришни йўлга қўйиш мақсадида ишлаб чиқилди.\n6. Бир қултум сув қиймати\nБир қултум сув ва уни чиқариб ташлашга ҳам арзимайдиган мол-мулк учун ўзини таҳликага отиш, талашиб-тортишиш, унга эга бўлиб қувониш ақлли одамга ярашмайди.\n7. «MULK INVEST BAHO»: Сиз бебаҳосиз!\nКўчмас мулк сотиб олишни, инвесторларни жалб этишни ёки кредит олишни режалаштиряпсизми? Активларингизнинг бозор баҳосини, асосий воситаларни қайта баҳолаш ёки етказилган зарарни аниқ миқдорини билиш зарурияти пайдо бўлдими? Бунинг ижобий ечимини топиш учун “MULK INVEST BAHO”га мурожаат қилинг!\n8. Наманганда ҳоким, прокурор ва ИББ бошлиғи маҳаллий кенгаш олдида ҳисоб берди\nҲисоботларда бюджет маблағларини талон-тарож қилиш, коммунал хизмат идоралари фаолиятидаги камчиликлар,нафақа, моддий ёрдам пули тайинлаш ва тўлаш, корхона, ташкилот, муассасаларда иш ҳақидан бўлган қарздорлик, бандлик дастури ижроси, касб-ҳунар коллежлари битирувчиларини иш билан таъминлашдаги камчиликлар қайд этилди.\n9. Наманганда "Навоийни ўқиймиз" акцияси ўтказилди\nУнда наманганлик ижодкорлар, маънавият тарғиботчилари, фахрийлар ва ёшлар вакиллари иштирок этиб, шеърият мулки султонининг шеърларини рус тилида ўқидилар. Бундай тадбирлар давом этмоқда.\n10. Эл деса Навоийни..\n2-синф ўқувчилари томонидан ёшига мос ҳаяжон ва ўзига хослик билан ўқиб берилган Навоий рубоий ва ғазаллари, бугунги кун ўзбек шеъриятидаги Навоийга бағишланган шеърлар мактаб ўқитувчи ва ўқувчиларининг гулдурос олқишларига сазовор бўлди.\n11. Тиббиётга ҳам бизнес-бошқарув керак: Иқтисодчи Баҳодир Отахонов соғлиқни сақлаш вазири ўринбосари!\nБундан бир неча йил олдин Наманганга ташриф буюрган ҳинд клиникаси раҳбари билан кўришганимда, у билан Ҳиндистон тиббиёти ютуқларининг сири тўғрисида суҳбатлашиб қолгандим. Шунда ҳиндистонлик меҳмон бизнинг тиббиёт тизимимиз ҳақида шундай фикр билдирганди.\n12. Ҳиндлар бирданига 104 та сунъий йўлдошни фазога чиқаришди!\nБир вақтнинг ўзида фазога йўлдош олиб чиқиш бўйича аввалги рекорд Россияга тегишли эди. 2014 йилда руслар шу усулда 39 йўлдошни фазога олиб чиқишганди.\n13. Исҳоқхон Ибратнинг аждодлари ва авлодлари\nУлуғ аждодимиз Ибрат тахаллусини ўзига бежиз танламаган экан. Унинг Ватан ва юрт тараққиёти йўлидаги фидокорона ҳаёти нафақат ўз даврида, балки бугунги кунда ҳам барчамиз учун ҳақиқий ибрат намунаси бўлиб хизмат қилмоқда десак, адашмаган бўламиз.\n14. Ибрат ҳақидаги изланишларимиз давом этиши зарур\nИсҳоқхон Ибрат таваллудига 2017 йили бир юз эллик беш йил тўлажагини эслатиб ўтиш ҳам ўринли деб ўйлаймиз.\n15. Тани жонга тажовуз – осийлик\nЎз жонига қасд қилганларга нисбатан ҳадиси қудсийда Аллоҳ таоло: “Бандам ўзини ўзи ўлдириб, Менинг унга берган умримга шукр қилмай шошилди. Шунинг учун унга жаннатни абадий ҳаром қилдим” деганлигини Имом Бухорий ривоят қиладилар.\nБизнес 13.03.2019 154\nЖамият 13.03.2019 142\nБизнес 21.02.2019 591\nIn English 10.02.2019 471\nНаманган вилояти маданий мероси 01.11.2018 11584\nНаманган вилояти маданий мероси 23.10.2018 15695\nНаманган вилояти маданий мероси 19.10.2018 16973\nНаманган вилояти маданий мероси 17.10.2018 15454


'Хонобод жамоаси" гуруҳи аъзолари Ўзбекистонга экстрадиция этилди - BBC O'zbek\n'Хонобод жамоаси" гуруҳи аъзолари Ўзбекистонга экстрадиция этилди\nРоссия Федерал Хавфсизлик хизмати маълумотига кўра, мамлакатнинг узоқ шарқдаги марказий шаҳри - Владивостокдан Ўзбекистонга "Хонобод жамоаси" номли Исломий гуруҳ аъзолари экстрадиция қилинганлар. Маълумотда айтилишича, ушбу гуруҳ аъзолари Владивостокда мусулмонларни Афғонистон ва Покистондаги жангарилар жамлоқларига ёллаш билан шуғулланган. Хўш, нима учун Ўзбекистонга экстрадиция қилинганлар "Хонобод жамоаси" аъзолари деб номланган? Биз ушбу савол билан Москвадаги "Мемориал" инсон ҳуқуқлари ташкилоти раҳбари Виталий Паномарев билан боғландик:\nВиталий Понамарев: Владивостокда бир гуруҳ одамлар Исломий китобларни ўқишган, Ўзбекистон Исломий Ҳаракатига боғлиқ одамлар ҳақидаги ва яна бошқа турдаги хорижий видео тасвирларни томоша қилишган. Владивостокда ҳали 2007 йилдаёқ 10 одамга диний айбловлар билан ҳукм ўқилганди. 2009 йилда Андижоннинг Хонобод шаҳридаги портлашлар ортидан яна тўрт одам ҳибсга олинади. Улардан бир нафари ўтган йили Ўзбекистонга топширилди. Бундан ташқари ўтган йили Москвада уч ўзбекистонлик қўлга олинди. Улардан камида бир нафари "Хонобод жамоасига" аъзоликда айбланиб, қидирувда бўлган. Аммо бу ҳақда ҳеч жойда хабар қилинмаганди.\nБи-би-си: Нима учун етти нафар ўзбекистонликнинг Владивостокда қўлга олиниб, ватанларига экстрадиция этилганлари орадан анча вақт ўтиб хабар қилинаяпти? Нима учун олдин бу ҳақда ҳеч нарса дейилмаганди?\nВиталий Понамарев: Бу ерда кишини жуда ҳам таажжубга соладиган нарсалар ёзилган. Биринчидан, экстрадиция қарори маҳкамада олинди, деб айтилган. Лекин экстрадиция қарорларини маҳкама эмас, балки Бош прокуратура олади. Менимча, қўлга олинган 7 нафарнинг ҳаммаси ҳам қидирувда бўлмаган. Уларни афтидан маъмурий жазо сифатида мамлакатдан чиқариб юбориш қарори олинганда, кейин ими-жимида Ўзбекистон ҳуқуқ-тартибот идоралари қўлига топшириб юборганлар. Умуман олганда, Владивостокдан Ўзбекистон фуқароларини илк бор экстрадиция қилишаётганлари йўқ. Адашмасам, ҳали 2006 йилда бир ўзбекни Қашқадарёга экстрадиция қилишганди у ердан.\nБи-би-си: Нима учун экстрадиция этилганларни айнан "Хонобод жамоати" аъзолари дейишяпти?\nВиталий Понамарев: "Хонобод жамоати" истилоҳининг қўлланиши бу ерда қанчалар ўринли билмайман. Владивостокда, ҳақиқатдан ҳам, асли Хонободдан бўлган бир неча одамлар яшашган. Улар тез-тез учрашиб, бирга ибодат қилишган, диний мавзуларни муҳокама этишган. Уларнинг бир қисми қидирувда бўлган. Хонободдаги портлашлардан кейин Ўзбекистон ҳукумати уларни бу портлаш ларга боғлашга тушган. Бизга маълум бўлганлари шулар. Биз уларнинг ҳатто аниқ исмларини ҳам билмаймиз, афсуски. Владивостокда умуман олганда каттагина ўзбек жамоаси бор. Улар, эсимда бор, Андижон воқеаларидан кейин намойишлар ҳам ўтказишганди.


You are here: Home Диний оқимлар "Миссионерлар" Миссионерлар найрангига алданманг\n«Виждон эркинлиги ва диний ташкилотлар тўғрисида»ги Қонуннинг 1998 йилдаги янги таҳрирининг 5-моддасида: «Давлат диний конфессиялар ўртасидаги тинчлик ва тотувликни қўллаб-қувватлайди. Бир диний конфессиядаги диндорларни бошқасига киритишга қаратилган хатти-ҳаракат (прозелетизм), шунингдек, бошқа ҳар қандай миссионерлик ҳаракати ман этилади», дейилган.\nДемак, диний конфессиялар ўртасида турли хил нохушликларни келтириб чиқармаслик, бир дин вакили томонидан бошқа динларни камситилишини олдини олиш мақсадида ҳукуматимиз томонидан миссионерлик фаолияти билан шуғулланиш тақиқлаб қўйилган. Ҳозирда республикамизда фаолият кўрсатаётган турли хил ташкилотлар ниқоби остида иш олиб бораётган миссионерларнинг мақсади нима? Сиртдан қўй оғзидан чўп олмайдиган бўлиб кўринган бу миссионерлар аслида кўпни кўрган ишбилармон, илонни ёғини ялаган уддабуронлардир. Улар, аввало, вазиятни, кишиларни, амалдорларни, уларга чиқиш йўлларини яхшилаб ўрганадилар. Кейин эса аста-секин инсоний ёрдам, тиббий хизмат, хайру эхсонга ўхшаш нарсалардан гап очадилар. Кўлидан иш келадиганларга совғалар улашадилар. Аста-секин у ер-бу ердан одамларни тўплаш бошланади, оддий суҳбат, чой ичиш, видеофильм кўриш, кичкинагина совға ва совғага қўшиб суҳбатдошнинг она тилидаги миссионерликни тарғиб қилувчи китоб беришади. Қарабсизки, етти пушти мусулмон бўлиб келган бир шахс миссионерларнинг қурбонига айланади.\nСамарқанд шаҳар “Хўжа Абдумўмин” жомемасжиди имом-хатиби